Venezia Pizza Restaurant, South Haven - Κριτικές εστιατορίων - TripAdvisor\nSouth Haven: Όλα τα εστιατόρια Venezia Pizza Restaurant: Εστιατόρια στην περιοχή\nSouth Haven: Όλες οι δραστηριότητες Δραστηριότητες κοντά σε: Venezia Pizza Restaurant\nΗνωμένες Πολιτείες Μίσιγκαν Van Buren County South Haven Εστιατόρια σε South Haven Venezia Pizza Restaurant\nΝο 31 από 49 στην κατηγορία Εστιατόρια για: South Haven €€ - €€€\nΠίτσα, Ιταλική 306 Kalamazoo St, South Haven, MI 49090-1308+1 269-637-8505\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 68 κριτικέςΕξαιρετικό25%Πολύ καλό29%Μέτριο22%Ανεπαρκές11%Πολύ κακό11%12 Νοε 2016“If it looks like a dump...”17 Σεπ 2016“Good Pizza”Τώρα είναι κλειστόΚυρ - Σαβ18:30 - 05:00Όλες τις ώρες ΚΟΥΖΙΝΕΣ Πίτσα, ΙταλικήΤΙΜΗ €€ - €€€ΛΕΠΤΟΜΕΡΕΙΕΣ 306 Kalamazoo St, South Haven, MI 49090-1308ΥπηρεσίαΦαγητόΑξίαΑτμόσφαιραΌλες οι λεπτομέρειες Βελτίωση αυτής της καταχώρισης\nΒαθμολογία ταξιδιωτών Εξαιρετικό17Πολύ καλό20Μέτριο15Ανεπαρκές8Πολύ κακό8Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (32)Αγγλικά (68)Γλώσσα Ελληνικά (32)Αγγλικά (68)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιStujerseyChapin, Νότια Καρολίνα12964Η κριτική γράφτηκε 12 Νοεμβρίου 2016 If it looks like a dump...Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιlynn sBurnettsville, Ιντιάνα227Η κριτική γράφτηκε 22 Οκτωβρίου 2016 μέσω κινητής συσκευής Not much to look at on outside but....Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιdb4r6286Logansport, Ιντιάνα8216Η κριτική γράφτηκε 18 Σεπτεμβρίου 2016 μέσω κινητής συσκευής Good PizzaΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nwilliambX9188DTJenison, Μίσιγκαν2Η κριτική γράφτηκε 18 Σεπτεμβρίου 2016 μέσω κινητής συσκευής FilthyΜετάφραση Google ΠερισσότεραΕυχαριστούμε, williambX9188DT David TKokomo7224Η κριτική γράφτηκε 6 Σεπτεμβρίου 2016 μέσω κινητής συσκευής Waste of time&moneyΜετάφραση Google ΠερισσότεραΕυχαριστούμε, David T Μέλος του TripAdvisor61Η κριτική γράφτηκε 2 Σεπτεμβρίου 2016 μέσω κινητής συσκευής DinnerΜετάφραση Google Ευχαριστούμε, Μέλος του TripAdvisor Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιChris BDowners Grove, Illinois, United States83Η κριτική γράφτηκε 31 Αυγούστου 2016 Burned pizzaΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιsusan0186Ντιτρόιτ, Μίσιγκαν2214Η κριτική γράφτηκε 24 Αυγούστου 2016 favorite pizza in south havenΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMichigan_TechieAnn Arbor, MI6224Η κριτική γράφτηκε 22 Αυγούστου 2016 Nice stop in downtown South HavenΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nLouieBranΠαλμ Μπιτς, Φλόριντα211Η κριτική γράφτηκε 20 Αυγούστου 2016 On Vacation? Don't waist your time & moneyΜετάφραση Google ΠερισσότεραΕυχαριστούμε, LouieBran Προηγούμενο\nΕνημέρωση καταχώρισης… Στην περιοχή Κοντινά εστιατόριαTaste553 κριτικές 0,03 χλμ μακριά Clementine's1.052 κριτικές 0,18 χλμ μακριά Maria's406 κριτικές 0,16 χλμ μακριά Phoenix Street Cafe315 κριτικές 0,25 χλμ μακριά Κοντινά αξιοθέαταSouth Haven Lighthouses439 κριτικές 0,3 χλμ μακριά Michigan Maritime Museum174 κριτικές 0,41 χλμ μακριά North Beach43 κριτικές 0,52 χλμ μακριά Kids' Corner playground41 κριτικές 0,85 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Venezia Pizza Restaurant και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\n306 Kalamazoo St, South Haven, MI 49090-1308 Τοποθεσία:


Νέα στοιχεία αποκαλύπτουν ότι τουλάχιστον 52 εκατ.παιδιά σε όλον τον κόσμο ζουν με ιογενή ηπατίτιδα, σε σύγκριση με 2.1 εκατ παιδιά που ζουν με τον ιό HIV, ο οποίος προκαλεί το έϊτζ.\nΤα νέα στοιχεία που παρουσιάστηκαν στην φετινή Διεθνή Διάσκεψη Κορυφής για την Ηπατίτιδα στο Σάο Πάολο της Βραζιλίας, καταδεικνύουν ότι το 2016 περίπου 325 εκατομμύρια άνθρωποι έφεραν τον ιό της ηπατίτιδας.\nMια από τις κύριε αιτίες της ηπατίτιδας C είναι η μετάδοση από τη μητέρα στο παιδί.\nΩστόσο, ούτε οι έγκυες γυναίκες ούτε τα μικρά παιδιά που νοσούν με αυτήν την ασθένεια η οποία προκαλεί καρκίνο μπορούν να αντιμετωπιστούν με τα αντι-ιικά φάρμακα.\nπαιδιά, ιογενή ηπατίτιδα, ΗIV


Οποιος έχει τη μύγα, μυγιάζεται | Panathinaikos24.gr\nΕκεί που μας χρωστούσανε μας πήραν και το βόδι, λέει ο θυμόσοφος λαός. Οπως επίσης αναφέρει και κάτι άλλο. Οποιος έχει τη μύγα μυγιάζεται. Γράφει ο Κώστας Μανωλιουδάκης.\n26.04.2021 | 20:54\nΜετά το ντέρμπι της Τούμπας και την σκανδαλώδη απόφαση του Γκεστράνιους (πρώτη φορά στα χρονικά διαιτητής παραδέχεται «live»/εν ώρα αγώνα ότι έκανε λάθος με το περίφημο «my fault» προς τους παίκτες του Παναθηναϊκού να φαίνεται ξεκάθαρα από την κάμερα. Κι αν δεν ήταν καθοριστικό το λάθος αυτό, δεν υπήρχε προφανώς περίπτωση να πει κάτι τέτοιο, όντας γεμάτος ενοχές), ο Παναθηναϊκός φώναξε «δεν πάει άλλο». Δεν το είπε στον ΠΑΟΚ. Το φώναξε παντού. Και το έκανε επειδή αυτή η απόφαση ήταν το κερασάκι στην τούρτα των εις βάρος του διαιτητικών αποφάσεων στα πλέι οφ. Η κακή αγωνιστική εικόνα της ομάδας δεν αναιρεί την αδικία. Το ένα δεν αναιρεί το άλλο. Και στην τελική ανάλυση όλοι όσοι ασχολούνται με τα δρώμενα του Παναθηναϊκού έχουν καταγράψει εδώ και καιρό τις ευθύνες και τις έχουν καταμερίσει, γνωρίζοντας πολύ καλά τι έχει φταίξει τη φετινή σεζόν και όχι μόνο στον αμιγώς αγωνιστικό τομέα.\nΟ Γκεστράνιους ήταν η αφορμή όχι η αιτία. Ηταν το κερασάκι στην τούρτα των φετινών πλέι οφ όπου μέχρι στιγμής όλες τις αποφάσεις των διαιτητών σε ροή αγώνα είναι εις βάρος του Παναθηναϊκού. Καραμπινάτες φάσεις ή έστω αμφισβητούμενες. Ολες εναντίον του.\nΚι αν δεν υπήρχε το VAR, θα μιλούσαμε για σφαγιαστικές διαιτησίες άλλων σκοτεινών περιόδων του όχι και τόσο μακρινού παρελθόντος. Στο ντέρμπι με τον Ολυμπιακό στο Φάληρο, ο Κροάτης Ιβάν Μπέμπεκ ανακάλυψε κίτρινη κάρτα στον Μακέντα για «θέατρο», αντί για το πεντακάθαρο πέναλτι που δόθηκε μέσω VAR. Ο Κροάτης διαιτητής και οι βοηθοί του μέτρησαν αρχικά γκολ του Χασάν, ενώ ήταν οφ σάιντ ένα μέτρο ο Φορτούνης και γκολ του Ελ Αραμπί τη στιγμή που ο Χασάν είχε πάρει τη μπάλα με το χέρι, που διορθώθηκαν και πάλι από το VAR. Οχι όμως και η αποβολή του Πούγγουρα με δεύτερη κίτρινη κάρτα που ήταν δικαιολογημένη με το γράμμα του νόμου, όχι όμως και με πνεύμα του διαιτητή και τον τρόπο με τον οποίο σφύριζε στην υπόλοιπη διάρκεια του ντέρμπι των «αιωνίων».\nΑπέναντι στον Αρη στη Λεωφόρο, ο Εσθονός διαιτητής Κρίστο Tόβερ, έδωσε χωρίς δισταγμό πέναλτι «μπασκετικού τύπου» εναντίον του Παναθηναϊκού στο φινάλε του πρώτου ημιχρόνου και στην ίδια φάση έδωσε την πρώτη κίτρινη στον Μαουρίσιο, τον οποίο απέβαλε στο ξεκίνημα του δεύτερου. Με τον Αρη να γυρίζει το ματς έχοντας αριθμητικό πλεονέκτημα.\nΣτο ντέρμπι με την ΑΕΚ στο ΟΑΚΑ, ο Ολλανδός Ντένις Χίγκλερ ανακάλυψε σε ροή αγώνα πέναλτι για μαρκάρισμα εκτός περιοχής του Σάντσες στον Ανσαριφάρντ. Η ανεκδιήγητη απόφασή του διορθώθηκε μέσω VAR. Στην Τούμπα απέναντι στον ΠΑΟΚ απλώς ξεχείλισε το… ποτήρι, μετά την σκανδαλώδη απόφαση του Φινλανδού Ματίας Γκεστράνιους.\nΛάθος που αναγνώρισε και ο ίδιος ο Γκεστράνιους και δεν γίνεται ούτε σε ερασιτεχνικά γήπεδα, πόσω μάλλον σε ντέρμπι που ειδικά για τον Παναθηναϊκό ήταν άκρως καθοριστικό.\nΜετά από αυτό το σφύριγμα τοποθετήθηκε δημοσίως ο διευθυντής επικοινωνίας της ΠΑΕ Παναθηναϊκός Νικόλας Βασιλαράς και ανέφερε, μεταξύ άλλων, πράγματα αυτονόητα που γνωρίζει όλη η φίλαθλη Ελλάδα: ότι δηλαδή ο Παναθηναϊκός δεν καίει φούρνους, δεν καίει αμάξια και δεν αγοράζει ενώσεις.\nΑίφνης, λίγη ώρα αργότερα, ακούσαν τα αυτιά μας ότι ο Παναθηναϊκός σήκωσε επικοινωνιακή σκόνη και έκανε προπαγάνδα. Ναι, επικοινωνία και προπαγάνδα. Εξ ιδίων τα αλλότρια που λένε και στα χωριά. Δεν είναι αλήθεια δηλαδή, αλλά προπαγάνδα… Μάλιστα.\nΗ μεγαλύτερη πλάκα ωστόσο είναι ότι οι ανταγωνιστές του Παναθηναϊκού έχουν μπερδευτεί μεταξύ τους. Εχουν σαστίσει και δεν μπορούν να καταλάβουν ποιοι απ’ όλους «φωτογραφίζονται». Ποιος απ’ όλους τους «καίει φούρνους», ποιος «καίει αμάξια» και ποιοι «αγοράζουν ενώσεις»;\nΑλλος βλέπει τον εαυτό του στους φούρνους, άλλος στα αμάξια και άλλοι στις ενώσεις, ενώ σε κάποια Μέσα δεν υπήρξαν καν οι δηλώσεις του Βασιλαρά και κατ’ επέκταση η θέση του Παναθηναϊκού. Ουτε καν αναφορά. Εξαφανιζόλ.\nΤο τρένο της Ευρώπης σφυρίζει για τελευταία φορά Νικολογιάννης – Μανωλιουδάκης: «Άλλο το σκάνδαλο- Γκεστράνιους και άλλο η εικόνα της ομάδας» (vid) Υποχρεωμένος να εξαντλήσει τα περιθώρια μέχρι τέλους


Με νέες προκλήσεις περί «τουρκικής μειονότητας» ολοκληρώθηκε η επίσκεψη Τσαβούσογλου στη Κομοτηνή - Times News\nΒέβαια δεν απέφυγε τις λεκτικές προκλήσεις και συνεχίζει να κάνει λόγο για τουρκική μειονότητα: «Το βράδυ θα πάω στην Αθήνα. Εκεί θα έχουμε ένα ανεπίσημο δείπνο με τον υπουργό Εξωτερικών, Νίκο Δένδια και θα συζητήσουμε. Αλλά αύριο το πρωί θα έχω επίσημες συναντήσεις με τον Έλληνα Πρωθυπουργό και τον κ. Δένδια και όπως πάντα σε αυτές τις συζητήσεις θα θέσω το θέμα των δικαιωμάτων της τουρκικής μειονότητας στη Δυτική Θράκη».\nΓια το γυμνάσιο που επισκέφθηκε είπε: «Επισκεφθήκαμε το Γυμνάσιο Τζελάλ Μπαγιάρ, ένα από τα δύο Τουρκικά μειονοτικά γυμνάσια. Είναι σημαντικό για τα παιδιά μας να λαμβάνουν εκπαίδευση υπό τις καλύτερες συνθήκες στη μητρική τους γλώσσα σε όλες τις ηλικίες. Θα συνεχίσουμε να υποστηρίζουμε την επίλυση προβλημάτων τους» έγραψε στο πρσωπικό του λογαριασμό στο Twitter.\nΣτην Αλεξανδρούπολη έφτασε λίγο πριν τις 11 το πρωί της Κυριακής δηλώνοντας στους δημοσιογράφους στην Τουρκία πριν την αναχώρηση του πως «Πηγαίνω στην Ελλάδα με θετική ατζέντα.Τους υποδεχτήκαμε θετικά, και περιμένουμε την ίδια προσέγγιση από την άλλη πλευρά». ανέφερε. Την ίδια ώρα όμως με ανάρτησή του στο twitter λέει ότι ήρθε στην δυτική Θράκη προκειμένου να συναντήσει μέλη της «τουρκικής μειονότητας».\nΠρώτος σταθμός του ήταν τo τουρκικό προξενείο στην Κομοτηνή και στην συνέχεια επισκέφτηκε μειονοτικό σχολείο της πόλης και μετά ένα μειονοτικό χωριό που βρίσκεται πολύ κοντά στην Κομοτηνή.\nΟ Τούρκος υπουργός Εξωτερικών με δεύτερο tweet του αναφέρει και πάλι τα περι «τουρκικής μειονότητας» στην Θράκη και ανέβασε και μια φωτογραφία με τους δύο ψευδομουφτήδες.\nΟ Μεβλούτ Τσαβούσογλου κατά την αποχώρησή του, κατέβηκε από το αυτοκίνητο και απευθυνόμενος σε μέλη της μειονότητας τους είπε: «Σας φέρνω χαιρετίσματα από τον Ερντογάν».\nΤο πρόγραμμα της επίσκεψης Τσαβούσογλου\nΣτις 17:00 ο Μεβλούτ Τσαβούσογλου θα αναχωρήσει από την Κομοτηνή με προορισμό την Αλεξανδρούπολη, καθώς στις 18:00 το αεροπλάνο του θα απογειωθεί με προορισμό την Αθήνα για το… επίσημο κομμάτι της επίσκεψης.\nΤο γεγονός ότι το πρόγραμμα της ολιγόωρης «ιδιωτικής» επίσκεψής του Τούρκου ΥΠΕΞ στη Θράκη δεν περιλαμβάνει Πομακοχώρια και Ξάνθη, δημιουργεί ότι χαραμάδες ελπίδας στην ελληνική εξωτερική πολιτική ότι δεν θα επιλέξει να κινηθεί σε εξαιρετικά προκλητικό επίπεδο. Επέλεξε να επισκεφτεί μειονοτικό σχολείο για να δείξει τη βαρύτητα που δίνει η Τουρκία στην εκπαίδευση της μειονότητας και τον τάφο του Σαδίκ, ο οποίος διατηρούσε στενές επαφές με την ηγεσία της Τουρκίας.\nΑύριο Δευτέρα στις 10.30 θα γίνει δεκτός από τον Πρωθυπουργό στο Μέγαρο Μαξίμου. Θα ακολουθήσει στις 11.15 η κατ’ ιδίαν συνάντηση με τον Νίκο Δένδια στο υπουργείο Εξωτερικών.\nΑμέσως μετά προβλέπεται στις 13.00-13.30 το μεσημέρι συνέντευξη Τύπου με τον Νίκο Δένδια στο Υπουργείο Εξωτερικών.\nΗ συνέντευξη Τύπου θα διαρκέσει περίπου 10 λεπτά και θα περιλαμβάνει μόνο δηλώσεις, οι οποίες θα μεταδοθούν μόνο από τα κρατικά πρακτορεία ειδήσεων των δύο χωρών και το ελληνικό και το τουρκικό κρατικό τηλεοπτικό δίκτυο.\nΗ επίσκεψη του Τσαβούσογλου και τα σημεία κλειδιά\nΑνταποδοτική διήμερη επίσκεψη στη χώρα μας πραγματοποιεί από σήμερα ο υπουργός Εξωτερικών της Τουρκίας Μεβλούτ Τσαβούσογλου, η οποία περιλαμβάνει δύο σταθμούς, σήμερα στην ακριτική Θράκη και αύριο στην Αθήνα, όπου θα έχει συναντήσεις με τον πρωθυπουργό Κυριάκο Μητσοτάκη και τον ομόλογό του Νίκο Δένδια.\nΗ επίσκεψη είναι σημαντική αφού θα συζητηθούν διμερή και περιφερειακά θέματα ενώ με βάση τα σημερινά δεδομένα οι επικεφαλής της διπλωματίας των δύο κρατών θα προετοιμάσουν την κυοφορούμενη συνάντηση του Ελληνα πρωθυπουργού και του Τούρκου προέδρου στο περιθώριο της κρίσιμης και πολυθεματικής Συνόδου Κορυφής των 30 κρατών-μελών της Ατλαντικής Συμμαχίας στις Βρυξέλλες που θα λάβει χώρα στις 14 Ιουνίου.\nΗ διήμερη επίσκεψη Τσαβούσογλου στην Ελλάδα παρουσιάζει ενδιαφέρον, αφού πέραν της Συνόδου του ΝΑΤΟ στις 24-25 Ιουνίου είναι προγραμματισμένη η Σύνοδος Κορυφής της Ε.Ε., όπου πέραν των άλλων διεθνών και ευρωπαϊκών ζητημάτων θα εξεταστούν οι σχέσεις της Ενωσης με την Αγκυρα, η θετική ατζέντα στο φως της στάσης τύπου Ιανού-διπρόσωπης Τουρκίας, η οποία από τη μια εμφανίζεται να επιδιώκει χαλάρωση των εντάσεων με τη Δύση και επιλεκτικές αραβικές χώρες (Αίγυπτος-Σαουδική Αραβία), ενώ από την άλλη εξακολουθεί να προκαλεί την Ελλάδα και την Κύπρο, προαναγγέλλοντας νέες υδρογραφικές έρευνες και γεωτρήσεις στην Ανατολική Μεσόγειο, με περαιτέρω διεύρυνση του ναυτικού δόγματος της MAVI VATAN. Αλλωστε η επίσκεψη Τσαβούσογλου συνέπεσε χρονικά με τη διεξαγόμενη διακλαδική άσκηση (μεγάλης κλίμακας) ΘΑΛΑΣΣΟΛΥΚΟΣ 2021, καθώς και με ολική ανατροπή στο Κυπριακό, προβάλλοντας και υποστηρίζοντας την εδαφική διχοτόμηση της νήσου.\nΣτο μόνο θέμα που παραμένουν σταθεροί και συγκρουσιακοί οι Τούρκοι είναι στην επαναληφθείσα σκληρή στάση κατά του Ισραήλ, αφού η Αγκυρα πρωτοστατεί στην ισχυροποίηση της θέσης της ως προστάτιδας δύναμης του μουσουλμανικού κόσμου και των δεδομένων δικαιωμάτων των Παλαιστινίων.\nΗ Αγκυρα διαχρονικά επιδιώκει να τουρκοποιήσει τη θρησκευτική μειονότητα της Θράκης, ενώ ως μοχλός πίεσης, προπαγάνδας και κινητικότητας χρησιμοποιείται το τουρκικό γενικό προξενείο Κομοτηνής. Ο γενικός πρόξενος Μουράτ Ομέρογλου είναι ιδιαίτερα δραστήριος, ενώ το μειονοτικό κόμμα DEP/ΚΙΕΦ στις εκλογές εμφανίζεται σε Ξάνθη και Ροδόπη με λίαν υπολογίσιμα εκλογικά ποσοστά. Επικεφαλής του είναι η Τσιγδέμ Ασάφογλου, ενώ υποστηρικτές των θέσεων Ερντογάν στους κύκλους της μειονότητας είναι οι ψευτομουφτήδες Ιμπραήμ Σερίφ και Αχμέτ Μετέ. Σημαντικός είναι ο ρόλος που διαδραματίζει τα τελευταία χρόνια ο επιχειρηματίας Λεβέντ Σαδίκ στους χώρους της καπνοπαραγωγής και βαμβακοπαραγωγής, ο οποίος έχει απευθείας προσβάσεις σε Ερντογάν-Τσαβούσογλου-Ακάρ-Μπαχτσελί.\nΗ περίπτωση της θρησκευτικής μειονότητας της Θράκης και οι χειρισμοί των θεμάτων της απαιτούν μεγάλη προσοχή και μεγαλύτερη προσπάθεια πρέπει να καταβληθεί στην κατανόηση των ζητημάτων των Πομάκων της ορεινής Ξάνθης και Ροδόπης γιατί από διαδοχικές ελληνικές κυβερνήσεις έχουν γίνει σημαντικά λάθη που τα εκμεταλλεύεται εκπαιδευτικά, πολιτικά, θρησκευτικά, προπαγανδιστικά και σε διεθνείς ανθρωπιστικού χαρακτήρα συνάξεις η Αγκυρα.\nΑναφορικά με τα διμερή θέματα-διαφορές Ελλάδας-Τουρκίας η Αγκυρα προσθέτει μονομερείς διεκδικήσεις σε βάρος μας σε ξηρά, θάλασσα και αέρα και προφανώς πέραν των AOZ και υφαλοκρηπίδας δεν μπορεί να υπάρξει διάλογος. Πάντως απαιτείται προσοχή στα θέματα του εύρους του ελληνικού εναερίου χώρου που είναι στα 10 ν.μ. από τη δεκαετία του ‘30 και από το 1974 δεν αποδέχεται η Τουρκία, καθώς και στο μπαράζ αμφισβητήσεων στο θέμα της ύπαρξης στρατιωτικών μονάδων από τη Σαμοθράκη μέχρι το σύμπλεγμα Μεγίστης/Καστελλόριζου. Πληροφορίες του υπογράφοντα τονίζουν ότι διαχρονικά αλλά πιο πολύ τα τελευταία 3-4 χρόνια η Τουρκία έχει ενδυναμώσει την προπαγάνδα της. Κλειδί στην αποτροπή τουρκικών ενεργειών αποτελεί η ενίσχυση της παρουσίας μας στο ΝΑΤΟ, η συνεχής ισχυροποίηση των σχέσεών μας με τους Αμερικανούς και η πιο ενεργή συμμετοχή μας στην έστω και προβληματική ευρωάμυνα.\nΕίναι πολύ πιθανό οι Τούρκοι σύντομα να αρχίσουν εκ νέου ωκεανογραφικές μελέτες και έρευνες στην Ανατολική Μεσόγειο και ειδικότερα στην Κυπριακή ΑΟΖ και στον χώρο του τουρκολιβυκού μνημονίου νοτιοανατολικά του Νομού Λασιθίου.\nΗ Τουρκία αισθάνεται στρατιωτικά ισχυρή και παρά τα λεγόμενα και την επικρατούσα ασχετολογία πολλών αυτοχρισθέντων ως ειδικών στη χώρα μας είναι πολύ σημαντικό να παρακολουθούμε τις κινήσεις της σε όλα τα αζιμούθια. Προετοιμάζει περαιτέρω ναυτική παρουσία σε πολλά μέτωπα, εξαγωγές αμυντικού εξοπλισμού σε τρίτα κράτη, στρατιωτικές συμφωνίες με διάφορες χώρες, ενώ περίτεχνα χρησιμοποιεί το ΝΑΤΟ στην προβολή της αμυντικής βιομηχανίας και όχι μόνο.\nΤη διήμερη επίσκεψη Τσαβούσογλου θα πρέπει να την αξιολογήσουμε αμέσως μετά το πέρας της στο γενικότερο πλαίσιο του μετεξελιγμένου ΝΑΤΟ, των προσεχών αμερικανοτουρκικών σχέσεων (μετά τη συνάντηση Μπάιντεν-Ερντογάν), των ύπουλων ενεργειών της Μόσχας στην ευρύτερη περιοχή μας, των εξελίξεων σε Συρία, Παλαιστίνη, Λιβύη, Καύκασο, Ουκρανία, πυρηνικό πρόγραμμα του Ιράν… Μπορεί η οικονομική-νομισματική της κατάσταση να μην είναι καλή και το τουρκικό παρακράτος από το Σουσουρλούκ της δεκαετίας του ‘90 μέχρι τον αρχιμαφιόζο Πεκέρ του σήμερα να φθείρει τον Ερντογάν, αλλά για την επανεκλογή του ήδη προβαίνει σε κινήσεις καλά μελετημένες (συνταγματικές κ.λπ.), για αυτό και χρειάζεται προσοχή στις εκτιμήσεις για να μην βρεθούμε προ εκπλήξεων.\nΗ διήμερη επίσκεψη της αναπληρώτριας υπουργού Εξωτερικών των ΗΠΑ την περασμένη εβδομάδα στην Αγκυρα ήταν λίαν σημαντική και καθόρισε πολλά από αυτά που θα δούμε στις προβληματικές σχέσεις ΗΠΑ-Τουρκίας. Η Γουέντι Σέρμαν είναι κορυφαίο μυαλό ως διπλωμάτης, πολιτικός και ακαδημαϊκός και στις σχέσεις Ουάσιγκτον-Αγκυρας έχουμε να δούμε πολλά… κεφάλαια του βιβλίου.\nΤέλος, απαιτούν ιδιαίτερη προσοχή εκ μέρους μας οι τουρκικές κινήσεις στο ΝΑΤΟ καθώς και με ορισμένα κράτη-κλειδιά. Χαρακτηριστικό παράδειγμα η Πολωνία.\nΣτην Αγκυρα ήταν για τριήμερη επίσημη επίσκεψη ο Πολωνός πρόεδρος Αντρέι Ντούντα, που έγινε δεκτός από τον Ερντογάν. Οι δύο χώρες προχώρησαν σε μία πολύ στενή στρατιωτική συνεργασία το τελευταίο διάστημα, με 80 Πολωνούς στρατιωτικούς να βρίσκονται πλέον στη γειτονική μας χώρα στο πλαίσιο νατοϊκών και άλλων διμερών αποστολών.\nΣτο πρόγραμμα του Πολωνού προέδρου ήταν επίσης επίσκεψη στην πολωνική στρατιωτική αποστολή στο Ιντσιρλίκ, καθώς και στον Οικουμενικό Πατριάρχη Βαρθολομαίο, δεδομένων των ισχυρών δεσμών του Πατριαρχείου με την Πολωνική Ορθόδοξη Εκκλησία.\nΜεβλούτ ΤσαβούσογλουΥΠΕΞ ΤΟΥΡΚΙΑΣ\nΚατ. Σακελλαροπούλου: Παρακολούθησε τις εκδηλώσεις μνήμης για το ολοκαύτωμα του Κουγκίου\nΚορωνοϊός – Ελλάδα: 907 κρούσματα, 497 διασωληνωμένοι, 30 νεκροί


Όχι στο Μεταλλείο των Σκουριών, λένε οι κάτοικοι της Μ. Παναγίας - AntiGold Greece\nΑρχική Uncategorized Όχι στο Μεταλλείο των Σκουριών, λένε οι κάτοικοι της Μ. Παναγίας\nΌχι στο Μεταλλείο των Σκουριών, λένε οι κάτοικοι της Μ. Παναγίας\n11 Δεκεμβρίου 2006 07:56\nH εγκαταλελειμμένη ερευνητική στοά της TVX στις Σκουριές\nΗ μεγαλύτερη αίθουσα της Μ. Παναγίας, ο «Παράδεισος» που φιλοξένησε την ενημερωτική εκδήλωση για το φλέγον θέμα του μεταλλείου των Σκουριών, το Σάββατο 9 Δεκεμβρίου, ήταν ασφυκτικά γεμάτη από καθήμενους και ορθίους, μικρούς και μεγάλους. Πλήθος κόσμου ήταν και έξω από την αίθουσα, επειδή δεν χωρούσε και παρά το κρύο, επί πέντε ώρες παρακολουθούσε με αμείωτο ενδιαφέρον τις υψηλού επιπέδου επιστημονικές εισηγήσεις.\nΗ εκδήλωση ξεκίνησε με την προβολή της ταινίας «Κάκαβος», μιας ταινίας φτιαγμένης από κατοίκους της Μ. Παναγίας, με ειδυλλιακές εικόνες του βουνού όπως είναι σήμερα και ζοφερές εικόνες του αύριο που υπόσχεται η ΕΛΛΗΝΙΚΟΣ ΧΡΥΣΟΣ. Ένας επιφανειακός κρατήρας, διαμέτρου 1200 και πλέον μέτρων και βάθους πάνω από 400 μ. θα μετατρέψει τις Σκουριές σε σεληνιακό τοπίο. Από τις εκρήξεις, τις αδιάκοπες φορτοεκφορτώσεις, την εξόρυξη, άλεση και λειοτρίβηση 60.000 τόνων πετρωμάτων ημερησίως, η περιοχή θα χάσει την ηρεμία της και θα θυμίζει εμπόλεμη ζώνη. Τα τοξικά απόβλητα και στείρα του μεταλλείου θα καλύψουν πάνω από 9.000 στρέμματα του σημερινού πανέμορφου δάσους. Η τοξική σκόνη του μεταλλεύματος και η οξινη απορροή από τα θειούχα πετρώματα των Σκουριών θα απλωθεί στην ευρύτερη περιοχή, δηλητηριάζοντας ανθρώπους, ζώα και φυτά. Ένας πολύτιμος βιότοπος θα χαθεί.\nΤην ίδια εικόνα έδωσαν και οι τέσσερις επιστημονικές εισηγήσεις από τους καθηγητές του ΑΠΘ Γιώργο Τριανταφυλλίδη μεταλλειολόγο, λέκτορα της Πολυτεχνικής Σχολής του ΑΠΘ, Δημήτρη Αλιφραγκή, αναπληρωτή καθηγητή της Δασολογικής Σχολής του ΑΠΘ, Δανιήλ Σεργκελίδη, λέκτορα της Κτηνιατρικής Σχολής του ΑΠΘ και Κυριάκο Παναγιωτόπουλο, καθηγητή εδαφολογίας της Γεωπονικής Σχολής του ΑΠΘ. Το πρόγραμμα έκλεισε με την προβολή ταινίας παραγωγής του Ινστιτούτου Γεωλογικών και Μεταλλευτικών Ερευνών (ΙΓΜΕ), σχετικά με την τοξική ρύπανση από το εγκαταλελειμμένο μεταλλείο της Κίρκης του Νομού Έβρου.\nΑκολούθησαν οι τοποθετήσεις φορέων και κατοίκων οι οποίες ήταν στο σύνολό τους κατά του μεταλλείου. Ο Βουλευτής Χαλκιδικής Γ. Βαγιωνάς, οι δύο Δήμαρχοι της Μ. Παναγίας, ο μελλοντικός και ο απερχόμενος, εκπρόσωποι της Αυτοδιοίκησης, εκπρόσωποι κομμάτων και συλλόγων τόνισαν την αντίθεσή τους σε κάθε δραστηριότητα που θα θέσει σε κίνδυνο τον Κάκαβο.\nΗ θερμή ανταπόκριση του συγκεντρωμένου κόσμου στις εισηγήσεις και τις τοποθετήσεις ήταν πέρα από κάθε περιγραφή. Οι κάτοικοι της περιοχής έδειξαν ότι και ενημερωμένοι είναι και έχουν άποψη για τη ζωή τους και το μέλλον τους. Οι εκπρόσωποι της εταιρείας που δοκίμασαν να αναλύσουν το πρόγραμμα «Σκουριές», αποχώρησαν από την αίθουσα αφού έγινε σαφές ότι ο κόσμος δεν ήθελε να ακούσει.\nΕμείς, οι κάτοικοι της Μ. Παναγίας, του Νεοχωρίου, του Παλαιοχωρίου, της Ιερισσού, της Χαλκιδικής, δεν έχουμε απολύτως κανένα λόγο να συνομιλήσουμε με οποιαδήποτε εταιρεία. Το μέγεθος της καταστροφής που θα υποστεί ο Κάκαβος, ο πνεύμονας ζωής της περιοχής μας, είναι εύκολα αντιληπτό από τον κοινό νου και δεν χρειαζόμαστε να μάθουμε λεπτομέρειες. Απέναντί μας έχουμε το Ελληνικό Κράτος και μόνον αυτό και του ζητούμε να μην εγκρίνει την ολοκληρωτική καταστροφή της Β. Χαλκιδικής.\n«Όταν πρόκειται για υγεία και περιβάλλον, δεν το συζητάμε», δήλωσε πριν από μερικές μέρες ο Υπουργός ΠΕ.ΧΩ.ΔΕ για τα λατομεία στο Μαρκόπουλο Αττικής, στα οποία επέβαλε πρόστιμα επειδή ρύπαιναν το περιβάλλον. Έχουμε την απαίτηση από την Κυβέρνηση να δείξει συνέπεια μεταξύ λόγων και πράξεων.\nΠροηγούμενο άρθροΟμόφωνη Απόρριψη της Επέκτασης του Χυτηρίου Μολύβδου στο Στανό από το Νομαρχιακό Συμβούλιο Χαλκιδικής\nΕπόμενο άρθροΑποκόμματα από τις Εφημερίδες


Φέτος χρειάζεσαι ένα φόρεμα "φλου" « Le Blog Le Blog\nΦέτος χρειάζεσαι ένα φόρεμα “φλου”\nΜποέμ ύπαρξη κάτι φρέσκο για να δοκιμάσεις.\n’Ενα trendy φόρεμα “flou” όπως αυτό που είδαμε στις πασαρέλες του οίκου Chloe. Μίνι η μάξι, αέρινο, “as free as air”, με σέξι διαφάνειες, δαντέλες και frills, θα χορεύει ανέμελο πάνω στη σιλουέτα σου κολακεύοντάς την και χαρίζοντας 70’s στυλ.\n‘Eνα φλου look που όλοι θα το προσέξουν, δε γίνεται αλλιώς.\nΤο “flou dress” είναι επινόηση του Γαλλικού οίκου και κάνει κατά καιρούς come back σε διαφορετικές εκδοχές. Σχεδιάστηκε στα 70’s τότε που το να είσαι φλου ήταν μόδα κι επιστρέφει φέτος μαζί με την επιστροφή των 70’s στη μόδα.\nΕίναι φτιαγμένο από όνειρα και απαλά υφάσματα όπως σιφόν και κρεπ ντε σιν. Θα σε βολέψει τέλεια από το πρωί έως το βράδυ με διαφορετικό χτένισμα, κοσμήματα και αξεσουάρ. Επιβάλλεται να συνδυαστεί με σανδάλια και φλατ καταστάσεις γιατί φλου σε ψηλά τακούνια ε, πάει πολύ.\nChloe A/K 2015\nΤι είναι Flou? Δες το βίντεο που κυκλοφόρησε σήμερα.\nPhotos via Chloe official\n6 Street style trends\nΟ δρόμος είχε τη δική του ιστορία, κάποιος την έγρ…\nTo νέο workshop τέχνης του οίκου Hermès\nΗ τέχνης της επαναχρησιμοποίησης στο νέο studio τη…\nΝέο fashion trend στα κοσμήματα.\nΤο πιο cool fashion editorial του μήνα.


Το total red look της Lily Collins και πώς να το αντιγράψεις | Celeb Style | Ladylike.gr\nSTYLE CELEB STYLE ΝΑΝΣΥ ΚΩΣΤΑΚΟΠΟΥΛΟΥ Ιουνίου 09 2017 12:42\nΗ Lily Collins έκανε μια εντυπωσιακή εμφάνιση στο κόκκινο χαλί.\nΤο χρώμα που βλέπουμε σπάνια σε ένα κόκκινο χαλί είναι το κόκκινο- αυτό συμβαίνει, προφανώς, γιατί αν δεν είναι σωστά διαλεγμένο το ρούχο αλλά και εντυπωσιακό το styling, το αποτέλεσμα μοιάζει too much ενώ το χαλί ''καταπίνει'' το outfit.\nΌταν όμως γίνεται σωστή επιλογή ρούχου και styling, το αποτέλεσμα είναι κάτι παραπάνω από εντυπωσιακό. Χαρακτηριστικό παράδειγμα η τελευταία εμφάνιση της Lily Collins. Η ηθοποιός βρέθηκε στη Νέα Υόρκη για την πρεμιέρα της ταινίας ''Okja'' φορώντας ένα εντυπωσιακό μακρύ κόκκινο Valentino, από τη συλλογή Fall 2017- Ready to Wear.\nΤο styling επιμελήθηκαν οι Rob Zangari και Mariel Haenn, οι οποίοι επέλεξαν να τονίσουν τα χείλη της Lily με ένα εντυπωσιακό wine red κραγιόν και να αναδείξουν τα έντονα φρύδια της χωρίς να βαρύνουν τα μάτια της με σκούρα χρώματα.\nΤα μαλλιά της ήταν πιασμένα σε μια sleek κοτσίδα με χωρίστρα στη μέση ενώ τα αξεσουάρ ήταν σε ασημένιες αποχρώσεις με πετράδια. Μια head to toe, κομψή εμφάνιση που σίγουρα θα μπει στη λίστα με τις αγαπημένες μας.\nΣυνδύασε ένα φόρεμα σε κόκκινες αποχρώσεις με sneakers και έντονα χείλη για πιο casual αλλά glam εμφάνιση.\nAnimal-print viscose crepe dress Replay, 219 ευρώ\nΗ Τάμτα ξέρει τι σημαίνει στιλ


NEA ΠΡΟΪΟΝΤΑ ΑΠΟ ΤΗΝ HUAWEI – Photonet: για το φωτογράφο και τη φωτογραφία\nΔιαβάστε όλες τις λεπτομέρειες για το νέο laptop και τη νέα οθόνη της εταιρίας!\nΣε μια λαμπερή εκδήλωση που πραγματοποιήθηκε στον Φάρο του Κέντρου Πολιτισμού Ίδρυμα Σταύρος Νιάρχος, η HUAWEI ανακοίνωσε το νέο της laptop MateBook 14s και τη νέα της οθόνη MateView GT 34 ιντσών. Το Photonet ήταν εκεί!\nOικοδέσποινα της βραδιάς η ηθοποιός Πηνελόπη Αναστασοπούλου και παρόντες, εκτός από τα στελέχη της HUAWEI Ελλάδος, ο Andy Miao, Country Manager Huawei CBG Ελλάδος, Κύπρου και Αλβανίας και ο Derek Yu, Πρόεδρος Κεντρικής & Ανατολικής Ευρώπης, Σκανδιναβικής Χερσονήσου, Τουρκίας και Καναδά HUAWEI CBG.\nΣτιγμιότυπο της παρουσίασης.\nΟι παρευρισκόμενοι (ανάμεσα τους και οι Μ. Μελετζής – Ρ. Χαρίτου ως εκπρόσωποι του περιοδικού μας) είχαν την ευκαιρία να παρακολουθήσουν πρώτοι την επίσημη παρουσίαση δύο νέων προϊόντων που με τον μοντέρνο σχεδιασμό τους, τα πρωτοποριακά χαρακτηριστικά τους και τις εντυπωσιακές επιδόσεις τους αναδεικνύουν τη δυναμική της εταιρείας στην ευρεία τεχνολογική γκάμα καταναλωτικών προϊόντων. Ο λόγος για το νέο laptop με FullView οθόνη και ελαφρύ σχεδιασμό HUAWEI MateBook 14s και τη νέα οθόνη HUAWEI MateView GT 34 ιντσών, με ρυθμό ανανέωσης στα 165Hz, 3Κ ανάλυση και stereo soundbar.\nΑκολουθούν αναλυτικές πληροφορίες για τα νέα προϊόντα!\nΤο HUAWEI MateBook 14s διαθέτει λεπτό σχεδιασμό και έντονες γωνίες. Διαθέτει οθόνη αφής FullView 2,5Κ με αναλογία διαστάσεων 3:2.\nΣτην καρδιά του νέου laptop βρίσκεται ο νέος επεξεργαστής Intel Core 11 11ης γενιάς για γρήγορη και ομαλή ανταπόκριση, ενώ η ποιότητα του ήχου της συσκευής είναι σαφώς βελτιωμένη χάρη στην υποστήριξη HUAWEI SOUND και τετραπλά ηχεία με tweeters και woofer. Η πληκτρολόγηση στο HUAWEI MateBook 14s είναι ευχάριστη καθώς η απόσταση ανάμεσα στα πλήκτρα δεν υπερβαίνει τα 1,5 χιλιοστά.\nΤο MateBook 14s υπόσχεται εξαιρετικές επιδόσεις παρά το κομψό και ελαφρύ σώμα του. Είναι κατασκευασμένο για να συνεργάζεται άψογα με τον νέο επεξεργαστή Intel Core 11 11ης γενιάς και διαθέτει ενσωματωμένα γραφικά Intel Iris Xᵉ. Με τη λειτουργία βέλτιστης απόδοσης μπορεί να αυξηθούν οι επιδόσεις μέσα από τη συντόμευση Fn+P ( αύξηση της CPU TDP στα 45W). Το MateBook 14s επιτρέπει στους χρήστες να παραμένουν παραγωγικοί, να απελευθερώνουν τη δημιουργικότητά τους και να ολοκληρώνουν πολλαπλές εργασίες παράλληλα, με ευκολία, χάρη στη δυνατότητα αναβάθμισης σε 1TB NVMe PCle SSD. Ακόμα και οι ανεμιστήρες HUAWEI Shark fin είναι προηγμένης τεχνολογίας, για πιο αποτελεσματική και αθόρυβη ψύξη.\nH HUAWEI επεκτείνει την προϊοντική της γκάμα και ανακοινώνει την πρώτη της καμπύλη οθόνη για gaming HUAWEI MateView GT. Το λανσάρισμα δεν σηματοδοτεί μόνο το άνοιγμα σε μια νέα προϊοντική κατηγορία αλλά και την επέκταση της σειράς HUAWEI Mate Series.\nH MateView GT διαθέτει ultrawide καμπύλη 21:9 οθόνη 34 ιντσών, 3K ανάλυση, ρυθμό ανανέωσης στα 165-Hz και stereo SoundBar για υψηλή απόδοση ήχου.\nΜε αναλογία 21:9 και ανάλυση 3440×1440, η καμπύλη οθόνη των 34 ιντσών είναι κατασκευασμένη για να μεγιστοποιεί την εμπειρία του gaming, ψυχαγωγώντας τους παίκτες στο μέγιστο.\nΚαθώς υποστηρίζει 1,07 δισεκατομμύρια χρώματα της παλέτας κινηματογραφικού επιπέδου DCI-P3, η MateView GT είναι ιδανική για gaming και επεξεργασία εικόνας & βίντεο. Τα υψηλά τεχνικά χαρακτηριστικά της οθόνης επιτρέπουν σε κάθε χρώμα να λάμψει και να δείχνει όπως φαίνεται στην πραγματικότητα (Delta E value <2), ενώ η HD-ready φωτεινότητα έως και 350 nits, καθώς και το contrast ratio στα 4000:1, προσφέρουν μέγιστη χρωματική ακρίβεια και αναδεικνύουν ακόμα και τις πιο μικρές λεπτομέρειες.


Το “Αλκατράζ” της Ελλάδας (βίντεο) - Αργολικές Ειδήσεις\nΤο “Αλκατράζ” της Ελλάδας (βίντεο)\nΑΡΓΟΛΙΚΕΣ ΕΙΔΗΣΕΙΣ | 6:11:00 μ.μ. |\nΤο αμυντικό συγκρότημα του Επταπυργίου χτίστηκε στο σημείο όπου προϋπήρχε φρούριο του 9ου αιώνα και είναι έργο της εποχής των Παλαιολόγων (14ος αι.), και. Το αυτοτελές φρούριο του Επταπυργίου βρίσκεται στο βορειοανατολικό άκρο των τειχών της Θεσσαλονίκης, εντός της Ακρόπολης, που ήταν ο ύστατος προμαχώνας άμυνας.\nΟλόκληρη η ακρόπολη φιλοξενούσε τόσο το Επταπύργιο, όσο και ένα αυτοτελές σύστημα πύργων, πυλών και τειχών που διέθετε και έναν οικιστικό ιστό. Γι΄αυτό και στις πηγές, οι κάτοικοι της Ακρόπολης λέγονται «κουλαϊτες» (πυργιώτες), σε αντίθεση με τους πολίτες της κάτω πόλης, τους «Βουργεσίους». Το Επταπύργιο συντηρήθηκε από τους πρώτους Οθωμανούς, μετά την άλωση της πόλης το 1430. Ο μεσαίος πύργος της εισόδου, ο έβδομος πύργος κατασκευάστηκε το 1431 από τον Τσαούς Μπέη, πρώτο διοικητή της Θεσσαλονίκης.\nΑυτή η τελευταία προσθήκη είναι ο πύργος του Γεντί Κουλέ, ο οποίος έδωσε το όνομά του σε όλο το φρουριακό συγκρότημα. Το Φρούριο του Επταπυργίου αποτελείται από το βυζαντινό φρούριο, το οποίο συνθέτουν συνολικά δέκα πύργοι με τα μεταξύ τους μεσοπύργια διαστήματα και τον περίδρομο, καθώς και τα νεότερα κτίσματα των φυλακών, που έχουν κτιστεί εντός κι εκτός του φρουρίου. Οι πύργοι της βόρεια πλευράς αποτελούν τμήματα του παλαιοχριστιανικού τείχους της Ακρόπολης, ενώ αυτοί της νότιας προστέθηκαν πιθανότατα κατά τους μεσοβυζαντινούς χρόνους, σχηματίζοντας τον κλειστό πυρήνα του φρουρίου.\nΧρησιμοποιήθηκε σαν φυλακή από το τέλος του 19ου αι., μετά το 1890. Γι’ αυτή τη μετατροπή σε φυλακή κατεδαφίστηκαν όλα τα προηγούμενα κτιρία στο εσωτερικό του κάστρου, από τα οποία κανένα ίχνος επιζεί σήμερα. Οι αλλαγές στις οχυρώσεις δεν ήταν σημαντικές και ο πρωταρχικός τους ρόλος αντιστράφηκε: από την προστασία των κατοίκων από την εξωτερική απειλή, τώρα υπηρετούσε για την απομόνωση κρατουμένων από τον έξω κόσμο. Η φυλακή διετέλεσε για καιρό τις κύριες εγκαταστάσεις σωφρονισμού της πόλης, όπου κρατούνταν φυλακισμένοι ανεξαρτήτως φύλου ή εγκλήματος. Νέα κτίρια χτίστηκαν κατά μήκος των δύο πλευρών των τειχών, ώστε να βελτιωθεί η λειτουργικότητα του νέου σοφρωνιστικού κέντρου.\nΗ εσωτερική αυλή ήταν χωρισμένη από φράχτες σε πέντε ξεχωριστές μονάδες και στο κέντρο τους στεγάστηκε το κεντρικό παρατηρητήριο. Η φυλακή διέθετε εκκλησάκι και άλλα παραρτήματα, ενώ το παράρτημα που βρισκόταν βόρειο-ανατολικό πύργο καταστράφηκε κατά τη διάρκεια του Δευτέρου Παγκοσμίου Πολέμου. Τα εξωτερικά κτίρια, στη νότια πλευρά του κάστρου, στεγαζόταν η διοίκηση, η φυλακή των γυναικών, και προς τα δυτικά, τα κελιά απομόνωσης.\nΟι θρυλικές φυλακές του πολυτραγουδισµένου Γεντί Κουλέ, το κελί 33 και οι σιδερένιες πόρτες του κλείνουν οριστικά το 1989. Οι διαβόητες φυλακές ήταν τόπος µαρτυρίου και εγκλεισµού για όλο τον 20ο αιώνα καθώς και τόπος φυλάκισης πολιτικών κρατούµενων. Το φρούριο παραδόθηκε στο Υπουργείο Πολιτισμού, ανακαινίστηκε και σήμερα λειτουργεί σαν επισκέψιμο μνημείο.\nΚείμενο: Σωτήρης Κοϊκόπουλος


Ο Λούμπεν και η Τέχνη | Ημεροδρόμος\nΟ Λούμπεν και η Τέχνη\nΙΣΑΑΚ ΣΟΥΣΗΣ Κοινωνία 7 Ιουλίου 2020\nΟ λούμπεν προλετάριος, ο λούμπεν x μικρομεσαίος,\nο λούμπεν νεοάνεργος , ο λούμπεν εσω-εξωκοινοβουλευτικός\nTην χορωδία που την γούσταρε και πήγαινε, που ήταν και μια διαφυγή στην ωμή του καθημερινότητα σκληρή δουλειά και νυχτερινό, την παράτησε στα δεκαεπτά του γιατί αισθανόταν εξίσου γελοίος να τραγουδά σαν καστράτος όσο και σαν βαρύτονος. Γιατί το βαρύτονος ήταν ξεκάθαρα προσποίηση, σαν τα κομματόσκυλα που παρουσιάζονται ξεδιάντροπα αξιόπιστα . Το καστράτος αυτό ναι του άρεσε …Αυτό ήταν η ίδια η Μουσική, που δεν είχε όμως ούτε αντίλογο στην ανεργία , ούτε δουλειά συγκεκριμένα να προσφέρει στις ζώνες πειράματος, απέναντι στην Σαλαμίνα, στην Βυρηττό και την Όστια. στην Όλυνθο, στην Μασσαλία , στην Άρλ , στις φαβέλες του Σάο Πάολο, στην χασαποταβέρνα της Γάζας , στο γειτονικό Χαράρ που άφησε ο Ρεμπό το ένα του πόδι.\nΜουσική με αποσυνδεμένες τις βλεφαρίδες της, αξύριστη από την πλευρά του Περάματος, με κομμένα χέρια και γλώσσα να δαγκώνει στα μουγκά το τραύλισμα της παλίρροιας.\nΑλλά ακόμα κι αυτά να μην ήταν, πόσο μπορεί κανείς να μιλά την γλώσσα των αγγέλων, αυτήν την πρόστυχη αυστηρή γλώσσα που στραβώνει ολονών τα αυτιά και όλα τα συγχωρεί εκτός απ’ την αποχή και την αδράνεια.\nΓια πόσο να σου συγχωρεθούν τα πεθαμένα σου ένστικτα, πόσο να κρατηθείς από ρυτίδες δέντρων και καραβάνια κάμπιες ;\nΠως να ταξιδέψεις με τον ΄Εσπερο όταν και αυτόν τον σπρώχνουν άνθρωποι και που γαμώτο να πας να χωθείς τώρα παρά σε αυτήν τη γη που ανοίγει σαν τάφος για να σε υποδεχθεί;\nΠόσο να μείνουν αμάραντα τα χλωρά με αδιαχώριστη την καλοσύνη από το έγκλημα στις αναθυμιάσεις τους. Όχι, όχι δάκρυα, μη.. . Μίσος χίλιες φορές μισό, και ορθοπεδικό, σαν Bauhaus, ακλόνητο, τετράγωνο και σφηνωμένο χαράματα στην καρδιά του κτήνους, αμόλυντο από την μπαλάντζα της μεταμέλειας. Κάτι σαν «Θα σας δείξω εγώ» ή «Φάτε την ρε μαλάκες»\nΑρχίδια καντονέζικα. Σε τι θα του χρησίμευαν ποτέ όλα αυτά, τα απομεινάρια μιας μέρας ,τα καταπατημένα οικόπεδα της δύναμης , οι ξιφομαχίες των γυναικωτών, ομοβροντίες της φενάκης, αθλιότητες της τέχνης.\nΗ απόγνωση του έκοψε την θέα και ένοιωσε ξανά εκείνο το κάψιμο στον αυχένα.\nΣυναντηθήκαμε όμως δυο φορές


Aτίθασο παιδί – ούτε τιμωρίες, ούτε φωνές. Ποιοτικός χρόνος είναι η λύση – Sierafm.gr -SI.E.RA FM 1053 Σιάτιστα\nAτίθασο παιδί – ούτε τιμωρίες, ούτε φωνές. Ποιοτικός χρόνος είναι η λύση\n«Του κάνω όλα τα χατίρια. Όλη μέρα το τρέχω στο καράτε ή στο ποδόσφαιρο, στο μπαλέτο, στη μουσική ή στο κολυμβητήριο. Το πηγαίνω σε παιδότοπους, στους φίλους του να παίξει κι όμως δεν εκτιμά τίποτα. Δε με ακούει καθόλου, κάνει όλο ζημιές και με προκαλεί. Τι άλλο να κάνω πια; Τα έχω δοκιμάσει όλα!»\nΌλα τα παραπάνω είναι λόγια που ακούγονται συχνά στις Ομάδες Γονέων από απογοητευμένους γονείς. Η λύση που προτείνω, συνήθως, όταν ακούω για ατίθασα παιδιά, για παιδιά που καταστρέφουν τα σπίτια ή τα υλικά πράγματα των γονιών τους, είναι συνήθως μία: ποιοτικός χρόνος!\nΠαρόλο που είναι τόσο σημαντικός για τον ψυχισμό ενός παιδιού, οι γονείς δεν το γνωρίζουν και προσπαθούν με χίλια άλλα δυο πράγματα να τον αντικαταστήσουν. Άραγε, γνωρίζουμε πόσο σημαντική μπορεί να είναι εκείνη η μοναδική στιγμή της ημέρας που το παιδί μας, μας έχει απόλυτα δικές του; Που τίποτα δεν μπορεί να μπει ανάμεσα μας και που είμαστε ολοκληρωτικά αφιερωμένες σʾ εκείνο; Είναι η λιγότερη ώρα αλλά και πιο σημαντική, που μπορούμε να του αφιερώσουμε, αφού όλες τις υπόλοιπες ή δουλεύουμε, ή μαγειρεύουμε, ή πλένουμε πιάτα, ή καθαρίζουμε το σπίτι, ή κάνουμε οτιδήποτε άλλο, σίγουρα πολύ πιο ασήμαντο απʾ το να ασχολούμαστε με την ψυχική υγεία του παιδιού μας.\nΌταν, λοιπόν, και αυτός ο λίγος χρόνος που αποφασίζουμε να ασχοληθούμε μαζί του δεν είναι σταθερός και το παιδί μας δεν ξέρει με βεβαιότητα πως απʾ τη στιγμή που καθίσαμε να παίξουμε μαζί του έστω για τριάντα, σαράντα λεπτά, ή μία ώρα, θα είμαστε αποκλειστικά εκεί, δεν μπορεί κι εκείνο να ευχαριστηθεί. Έχει συνεχώς το άγχος, πως απʾ τη μια στιγμή στην άλλη θα χάσει αυτό το «τέλειο» που έχει, αρκεί να χτυπήσει ένα τηλέφωνο, μια πόρτα ή να θυμηθούμε να κάνουμε κάτι που έπρεπε να είχαμε κάνει νωρίτερα.\nΣε πολλούς από εμάς έχει τύχει αρκετές φορές ενώ προσπαθούμε να παίξουμε με το παιδί μας κι ενώ είμαστε κάτω και έχουμε φτιάξει πύργους με τα τουβλάκια μας, ή σειρές με τους στρατιώτες και το παιδί περιμένει την μάχη, να το παρατήσουμε για να ανακατέψουμε το φαγητό, ή γιατί έτυχε να χτυπήσει το τηλέφωνο και να μας πάρει η κουμπάρα μας, ή γιατί θυμήθηκε ο σύζυγος μας να μας πει κάτι σημαντικό που έγινε στη δουλειά του. Μπορεί να μας ήρθε εκείνη την στιγμή να πάμε στην κουζίνα να κοιτάξουμε αν έχουμε μακαρόνια για να μαγειρέψουμε αύριο, ή να τσεκάρουμε αν πρέπει να πάμε αργότερα στο σούπερ μάρκετ.\nΌταν λέμε πως ασχολούμαστε ποιοτικά με τα παιδιά μας, εννοούμε πως κάνουμε αυτό και μόνο. Δεν κάνουμε τίποτα, μα τίποτα, άλλο. Αφιερωνόμαστε ολοκληρωτικά και μόνο σʾ αυτό. Είναι ο χρόνος ο δικός του, που τίποτα και κανένας δεν μπορεί να μας πάρει από εκείνο. Χρόνος που δικαιωματικά του ανήκει και που αξίζει να παρέχει κάθε γονιός στο παιδί του, ειδικά στην σημερινή εποχή που τείνει να γίνει ανύπαρκτος, αφού έχουμε ριχτεί όλοι στο ατέρμονο κυνήγι των υλικών αγαθών.\nΠερισσότερο σημαντικό, λοιπόν, από οποιοδήποτε υλικό αγαθό που μπορούμε να του παρέχουμε ή από οποιεσδήποτε δραστηριότητες, είναι ο ποιοτικός χρόνος που παραμένει σταθερός και κάνει το παιδί μας να μας εμπιστεύεται, δημιουργώντας ένα αίσθημα ασφάλειας σε όλα τα επίπεδα.\nΑν λοιπόν τα έχετε δοκιμάσει όλα και το παιδί σας παραμένει ατίθασο, ζωηρό ή όπως αλλιώς χαρακτηρίζει ο καθένας την ανυπακοή του παιδιού του, δοκιμάστε και την εφαρμογή του ποιοτικού χρόνου.\n– Φτιάξτε σε ένα μεγάλο χαρτόνι το πρόγραμμα της ημέρας. Όλα τα παιδιά χρειάζονται ένα πρόγραμμα γιατί τα βοηθάει να γνωρίζουν που βρίσκονται, τι πρόκειται να συμβεί και μέσα από αυτό, αισθάνονται ασφάλεια.\n– Μέσα σε αυτόν το πρόγραμμα, προσθέστε τον ποιοτικό χρόνο, (παιχνίδι με την μαμά ή τον μπαμπά) όπως θα προσθέτατε μια οποιαδήποτε δραστηριότητα.\n– Φροντίστε αυτός ο χρόνος, να είναι συνήθως μια συγκεκριμένη ώρα και να διαρκεί τουλάχιστον 40 λεπτά (το περισσότερο είναι πάντα καλύτερο, ποτέ χειρότερο.\n– Τοποθετήστε ένα μεγάλο ρολόι κάπου στο σπίτι όπου (για μικρά παιδιά) θα έχετε κάνει μια κουκκίδα με ένα μαρκαδοράκι, στην ώρα που έχετε προκαθορίσει, ώστε να ξέρουν πως όταν ο δείκτης πάει εκεί, τότε θα είναι η ώρα που θα παίξετε μαζί.\n– Αν υπάρχουν περισσότερα από ένα παιδιά στην οικογένεια, ασχοληθείτε λίγη ώρα με το καθένα ξεχωριστά, αν είστε μόνη. Αν είναι ώρα που είναι και ο μπαμπάς στο σπίτι, η μαμά με το ένα παιδί και ο μπαμπάς με το άλλο.\n– Στο τέλος παίξετε όλοι μαζί, ώστε να μάθουν σταδιακά, να παίζουν και μεταξύ τους ήσυχα. Εσείς όμως, θα είστε εκείνοι, που θα τους δείξουν πώς να το κάνουν. Από εσάς θα μάθουν πώς να παίζουν μαζί αρμονικά και να λειτουργούν σαν ομάδα.\n– Φροντίστε αν ο μπαμπάς δουλεύει πολύ και γυρίζει αργά, να υπάρχει και για εκείνον ένα χρονικό διάστημα έστω μικρότερο στο οποίο θα ασχοληθεί με το παιδί, το οποίο έχει ανάγκη και τους δυο γονείς. Τηρείστε πάντα το πρόγραμμα γιατί μόνο έτσι, θα εδραιωθεί μια σχέση συνέπειας, εμπιστοσύνης και ασφάλειας.\nΌταν το καταφέρετε αυτό, θα δείτε πως όταν κάποια στιγμή συμβεί κάτι σοβαρό και δεν μπορείτε να είστε συνεπής, το παιδί θα δείξει κατανόηση. Και αυτό γιατί θα έχει αναπτύξει ήδη μια σχέση εμπιστοσύνης μαζί σας και θα είναι πλέον σε θέση να καταλάβει.\nΈχοντας βάλει ένα πρόγραμμα λοιπόν και τηρώντας τα παραπάνω, πιθανόν να διαπιστώσετε, πως η συμπεριφορά του παιδιού σας θα αλλάξει δραματικά. Πως ίσως αυτό που του έλειπε, ήταν η προσοχή και η επαφή μαζί σας και είχε ατίθαση συμπεριφορά, επειδή απλώς και μόνο, δεν ήξερε άλλον τρόπο να εκφράσει αυτό που ένιωθε.\nΕπίσης μέσα από αυτήν την προσπάθειά σας, θα διαπιστώστε πως είστε αρκετά ικανοί να διαχειριστείτε και να λύσετε προβλήματα που προκύπτουν με τα παιδιά σας, αρκεί να έχετε την κατάλληλη ενημέρωση, θέληση και υπομονή. Τα παιδιά όπως έχει ξαναειπωθεί, δεν χρειάζονται ψυχολόγους, γονείς χρειάζονται. Αλλά όχι απλούς γονείς, ενημερωμένους γονείς.\nΠαιδιά και χαμηλή αυτοεκτίμηση: Που οφείλεται;\nΤα μικρά παιδιά τείνουν να έχουν σχετικά υψηλή αυτοεκτίμηση, αλλά καθώς μεγαλώνουν αυτό μπορεί να αλλάξει. Έτσι, συχνά η χαμηλή...\nΟι δέκα κανόνες της καλής ανατροφής\nΠοιους κανόνες πρέπει να έχουμε κατά νου ώστε να μεγαλώσουμε ευτυχισμένα και ισορροπημένα παιδιά Ποιος είναι ο καλύτερος τρόπος να...\nΈρχονται το φθινόπωρο οι «Νταντάδες της Γειτονιάς» – Ποιες οικογένειες αφορά\nΤο πρόγραμμα συγχρηματοδοτείται από το ΕΣΠΑ και αναμένεται να απεγκλωβίσει τις γυναίκες από το δίλημμα «καριέρα ή οικογένεια». Εντός του...\nΕτσι θα θέσετε κανόνες χωρίς να πιέσετε το παιδί\nΤο παιδί, ειδικά στην προσχολική ηλικία, μπορεί ακόμα να μαθαίνει να περπατά και να μιλά, αυτό όμως, δεν σημαίνει ότι...


Στο στόχαστρο του ΣΥΡΙΖΑ η δράση παρακρατικών στα νησιά\nΑντιπροσωπεία του ΣΥΡΙΖΑ είχε συνάντηση με τους επικεφαλής της ΕΛ.ΑΣ. και του Λ.Σ. Βορείου Αιγαίου. Στο επίκεντρο συνέντευξης τύπου στη Λέσβο η φύλαξη των συνόρων και οι έκνομες ενέργειες παρακρατικών.\nΜε τους επικεφαλής της Ελληνικής Αστυνομίας Βορείου Αιγαίου και του Λιμενικού Σώματος συναντήθηκε σήμερα το πρωί κλιμάκιο του ΣΥΡΙΖΑ, αποτελούμενο από τους Νίκο Βούτση, Γιάννη Ραγκούση, Πάνο Λάμπρου και Γιάννη Μπουρνού.\n«Η φύλαξη των συνόρων στα νησιά με ευθύνη της κυβέρνησης δεν πραγματοποιείται, όπως θα έπρεπε γιατί έχει πληγωθεί ο συνοριοφύλακας και οι τοπικές κοινωνίες λόγω της απαράδεκτης διαχείρισης του προσφυγικού το τελευταίο διάστημα», τόνισε ο Γιάννης Ραγκούσης σε τοποθέτηση του.\nΌπως συμπλήρωσε «ζητάμε υπευθυνότητα από την κυβέρνηση. Αυτά που συμβαίνουν και στο νησί της Λέσβου, δεν έχουν σχέση με το επίσημο ελληνικό κράτος. Είναι καινούρια φαινόμενα, άκρως ανησυχητικά, δεν είναι υπερβολή να τα χαρακτηρίσει κανείς παρακρατικά φαινόμενα. Έχουμε ουσιαστικά αντιποίηση αστυνομικής αρχής. Έχουμε στην πράξη τη δημιουργία μιας παρα-αστυνομίας, η οποία δρα και ενεργεί σαν άλλη αστυνομία, σαν ελληνικό κράτος. Και αυτό είναι απολύτως απαράδεκτο. Είναι κόκκινη γραμμή για τη Δημοκρατία», επεσήμανε ο κ. Ραγκούσης.\n«Δεν μπορεί ο κυβερνητικός εκπρόσωπος να συνεχίσει να λέει ανακρίβειες και ο υπουργός Προστασίας του Πολίτη να δώσει σαφείς εντολές ώστε οι οργανωμένες παρα-αστυνομικές δραστηριότητες να αντιμετωπιστούν και από την ελληνική Δικαιοσύνη» τόνισε ο ίδιος.\n«Αποδεικνύεται ότι από τη στιγμή που δεν έχει καν ξεκινήσει τη διαδικασία η κυβέρνηση Μητσοτάκη να ζητήσει μετεγκατάσταση προσφύγων στις υπόλοιπες χώρες της Ευρωπαϊκής Ένωσης […],επικρατεί στο μυαλό τους το συμφέρον της Ουγγαρίας και των ομοϊδεατών του κ. Μητσοτάκη και όχι το συμφέρον της Ηπειρωτικής Ελλάδας, όπως λέει» είπε από την πλευρά του ο κ. Μπουρνούς.\nΓια σειρά έκνομων ενεργειών έκανε λόγο και ο κ. Βούτσης αναφερόμενος σε παρακρατικούς «που καμία σχέση δεν έχουν» με Λιμενικό, Αστυνομία, Εθνοφυλακή όπως είπε ο κυβερνητικός εκπρόσωπος κ. Πέτσας.\nΟ πρώην πρόεδρος της Βουλής αναφέρθηκε και στο περιστατικό με το πλοίο που του απαγορεύτηκε να ελλιμενιστεί στην Προκυμαία Μυτιλήνης.\nΤέλος, ο κ. Λάμπρου τόνισε ότι «ο ΣΥΡΙΖΑ δεν κάνει τίποτα άλλο από το να υπερασπίζεται τη νομιμότητα» αναφέροντας ότι η κυβέρνηση την παραβιάζει, αλλά και κάνοντας λόγο για παρακρατικές συμμορίες και ακραία φαινόμενα όπως τη σημερινή έλευση νεοναζιστών Γερμανών στη Λέσβο.\nΒίντεο από stonisi.gr.\n16:43 - 06/03/2020\nΤελευταία ενημέρωση: 17:00 - 06/03/2020\nΑχτσιόγλου για κορονοϊό: Το υπουργείο Εργασίας να λάβει άμεσα μέτρα προστασίας των εργαζομένων Χαρίτσης κατά ΣΚΑΪ για κορονοϊό και συνέπειες σε οικονομία


xanthibasket: Απριλίου 12\nΜε τρεις ομάδες από την ΘΡΑΚΗ στην Γ΄ ΕΘΝΙΚΗ\nΈνας τίτλος για το άρθρο θα μπορούσε να ήταν οι δηλώσεις του προπονητή της ΑΕΚ καλά τώρα προπονητής λέμε ο πρώην αθλητικογράφος και καλά .........Βασίλη Στοάκη .\n" Μια ξαπλώστρα σε μία ερημική παραλία προφανώς θα εννοεί το Φανάρι για να ηρεμήσω"\nΑπό σήμερα η ΑΕΚ είναι η νέα πρωταθλήτρια ΕΚΑΣΑΜΑΘ και παίρνει αυτή το εισιτήριο ανόδου έχοντας καλύτερη διαφορά από τον ισόβαθμό ΑΣΤΕΡΑ αφού νίκησε τον Πανσερραϊκό με 58-63.\nΤην ίδια στιγμή η ΦΙΛΙΑ δεν κατέβηκε για το παιχνίδι με τον ΑΣΤΕΡΑ και έτσι ο ΑΣΤΕΡΑΣ κέρδισε μεν στα χαρτιά αλλά με 20-0 και χρειαζόταν τεράστιο σκορ για να έχει ελπίδες.\nΤα κατάφερε το αουτσάιντερ θυμίζοντας λίγο πολύ την επιτυχία της ΑΣΠΙΔΑΣ πριν από δύο χρόνια όταν με αντιπάλους με καλύτερο ρόστερ πήρε αυτή την άνοδο .\nΖορίστηκε πολύ για να τα καταφέρει η ΑΕΚ με έναν αντίπαλο που δεν είχε κανένα ζόρι και έπαιξε ελεύθερα χωρίς σκοπιμότητες.\nΣτο τέλος παίζοντας καλύτερα να κάνοντας κατάθεση ψυχής οι παίκτες της ΑΕΚ πήραν την νίκη-άνοδο στην Γ΄ΕΘΝΙΚΗ δημιουργώντας ταυτόχρονα μια πρωτόγνωρη κατάσταση σε επίπεδο Θράκης αλλά κυρίως στην πόλη της ΚΟΜΟΤΗΝΗΣ.\nΟ άλλοτε κυρίαρχος ΓΑΣ με τα τόσα προβλήματα θα έχει από τη νέα χρονιά το δικό του αντίπαλο δέος στα τοπικά πρωταθλήματα.\nΚαι όχι μόνο σε επίπεδο γεωγραφικού διαμερίσματος αλλά αν πάνε καλά όλα και καταφέρουν να σωθούν και οι τρεις ομάδες μας στην ΓΈΘΝΙΚΗ το πρωτάθλημα τη νέα σαιζόν θα έχει άρωμα ΕΚΑΣΑΜΑΘ με ΓΑΣ -ΑΕΚ -ΑΣΠΙΔΑ -ΓΣΕ ΣΑΝΤΑ-ΤΙΤΑΝΕΣ-ΟΡΦΕΑΣ.\nΑπό έξι έως επτά ομάδες στη κατηγορία και σίγουρα θα έχει άλλο ενδιαφέρον.\nΤώρα στα του παρασκηνίου πρώτα με την απόφαση της ΦΙΛΙΑΣ να μην κατέβει στερώντας έτσι από τον ΑΣΤΕΡΑ το δικαίωμα να την ξεφτιλίσει γιατί αυτό ουσιαστικά θα γινόταν πιστεύω ότι το ζύγισαν πολύ οι της ΦΙΛΙΑΣ και πήραν την απόφαση που πήραν.\nΈτσι όπως ήρθαν οι καταστάσεις αυτά θα γίνονταν σίγουρα.\nΈκριναν οι άνθρωποι της ότι σε περίπτωση καθόδου στο παιχνίδι εκτός από το ότι δεν είχαν κανένα βαθμολογικό ενδιαφέρον εκτός από τα έξοδα θα είχαν και να αντιμετωπίσουν μια ομάδα που θα ήθελε να τους βάλει 120 πόντους να τους περιορίσει στους 18 . Αυτό ήθελαν να αποφύγουν και έπραξαν όπως έπραξαν. Κακό που δεν κατέβηκαν αλλά καλό γιατί προστάτεψαν την υστεροφημία τους από ενδεχόμενο εξευτελισμό.\nΕξάλλου πέρα από το παιχνίδι ΑΣΤΕΡΑΣ -ΦΙΛΙΑ υπήρχε και το ΠΑΝΣΕΡ/ΚΟΣ -ΑΕΚ και σε περίπτωση ήττας της δεύτερης η πρώτη θέση πήγαινε στον ΑΣΤΕΡΑ . Φάνηκε όμως πως ο γηπεδούχος τίμησε την ιστορία του και έπαιξε για την νίκη και δεν έδωσε κανένα μα κανένα δικαίωμα αμφισβήτησης .\nΟ ΑΣΤΕΡΑΣ σίγουρα θα νιώθει απογοητευμένος ίσως αδικημένος γιατί ενω είχε ένα από τα καλύτερα ρόστερ τελικά πήγε στην πηγή και νερό δεν μπόρεσε να πιει.\nΕίναι όμως μια καλή συγκυρία για όλους να καταλάβουν ότι οι ομάδες χτίζονται σιγά σιγά. Το να σπαταλάς ένα κάρο λεφτά ( στα τοπικά πλαίσια) για να πάρεις την αφρόκρεμα δεν σε κάνει αυτόματα πρωταθλητή. Πέρα από το ταλέντο χρειάζεται δουλειά ομοιογένεια όρεξη και πολλά άλλα.\nΑπόδειξη η επιτυχία της ΑΣΠΙΔΑΣ που είχε όλα αυτά τα στοιχεία και λειτούργησαν τουλάχιστον μέχρι το επίπεδο της Γ΄ΕΘΝΙΚΗΣ αλλά και στην Β΄ ΕΘΝΙΚΗ τουλάχιστον πάλι το πάλεψε με αξιοπρέπεια. Την ίδια λογική πέρασε εδώ και δύο χρόνια στην φιλοσοφία της ΑΕΚ Ο Σ.ΠΑΠΟΥΗΣ και είδε τους κόπους και τα χρήματα που δαπάνησε να πιάνουν τόπο.\nΕίναι φανερό ότι χρειάζεται στρατηγική σε βάθος χρόνου για να υπάρξουν επιτυχίες για τις ομάδες της περιοχής μας. Οι περιπτώσεις των φωτοβολίδων έρχονται και πάνε.\nΔίκαια ή άδικα η ιστορία έγραψε πως η ΑΕΚ θα είναι τη νέα χρονιά στην ΓΈΘΝΙΚΗ.\n22-13 29-30 43-46 58-63.\nΤην επιτυχία τους θα γιορτάσουν οι άνθρωποι της ΑΕΚ σε γνωστό μαγαζί της ΚΟΜΟΤΗΝΗΣ.\nΌσοι μπορείτε να πάτε έτσι όπως είναι αυτοί τρελαμμένοι θα περάσετε καλά και προπάντων ΔΩΡΕΑΝ.\nΜπράβο σε όλους για την σπουδαία πορεία τους και φυσικά την άνοδό τους.\nστις Απριλίου 17, 2015 1 σχόλιο: Σύνδεσμοι σε αυτήν την ανάρτηση\nKOΡΑΣΙΔΕΣ Από την ΤΕΤΑΡΤΗ στα δύσκολα.\nΚαλή χρονιά για το μπάσκετ της περιοχής μας. Ο ΑΡΙΩΝΑΣ στο εφηβικό οι ΤΙΤΑΝΕΣ στις ΝΕΑΝΙΔΕΣ είναι έτοιμες για το Πανελλήνιο και από αύριο στην μάχη των προκριματικών μπαίνει και η ομάδα κορασίδων της ΑΣΠΙΔΑΣ ως πρωταθλήτρια ΕΚΑΣΑΜΑΘ .\nΑύριο το πρωι ξεκινούν για την ΘΕΣ/ΝΙΚΗ για να αντιμετωπίσουν στο πρώτο παιχνίδι την ομάδα των ΜΟΥΔΑΝΙΩΝ.\nΦαβορί της φάσης αυτής φαίνεται να είναι η ομάδα της ΠΤΟΛΕΑΜΑΙΔΟΣ μαζί με τους τους ΤΙΤΑΝΕΣ ΠΑΛΑΜΑ .\nΑλλά τίποτα δεν είναι πιο σίγουρο πως τα κορίτσια του ΝΕΔΗΜ θα τα δώσουν όλα για να είναι αυτές που θα πάρουν το εισιτήριο.\nΤώρα το κλίμα στην ομάδα είναι πολύ καλό υπάρχει διάθεση για τις μάχες που έρχονται. Ένα μικρό θεματάκι υπάρχει για τις ΧΑΛΚΙΔΟΥ και ΜΠΟΝΟΒΑ αλλά δεν είναι τέτοιο που θα τις αφήσει εκτός.\nΣτις 3,30 το εναρκτήριο παιχνίδι και μαζί τοι ευχές όλων για επιτυχία.


Γίνε διατροφολόγος μέσω Ιντερνετ | Άρθρα | Ελευθεροτυπία\nΗ ΙΔΕΑ: Δημιουργήστε ένα website (portal) όπου ο κάθε χρήστης «στεγάζει» το διατροφικό του προφίλ και βρίσκει βοήθεια και λύσεις στα διατροφικά θέματα που τον απασχολούν.\nΜπορεί να υπολογίσει τις καθημερινές θερμιδικές του ανάγκες, όπως επίσης και το ιδανικό βάρος του σώματός του. Με βάση τις διατροφικές του προτιμήσεις (επιλέγει από μια σειρά τροφών που του προτείνει το σύστημα) δημιουργείται το καθημερινό, εβδομαδιαίο, μηνιαίο ή ετήσιο διατροφικό του πρόγραμμα, ειδικά διαμορφωμένο για τις ανάγκες καθενός ξεχωριστά. Το portal γίνεται σημείο συνάντησης και ανταλλαγής απόψεων, αλλά και πωλήσεων ειδών υγιεινής διατροφής, βιολογικών προϊόντων, βιβλίων σχετικών, φυσικών καλλυντικών, οικιακών σκευών κ.τ.λ. Παράλληλα ο χρήστης δέχεται email για τις απαραίτητες ενέργειες που χρειάζεται να ακολουθήσει με ηλεκτρονικό σύστημα επιβράβευσης, ώστε σταδιακά να επιτύχει τους στόχους διατροφής και υγείας που έχει θέσει.\n1 Ενα πολύ λειτουργικό και εύχρηστο ηλεκτρονικό site που να καταγράφει το διατροφικό προφίλ και τα χαρακτηριστικά του σωματότυπου του κάθε χρήστη, για να υπάρχει αμφίδρομη ενημέρωση και να αυτοματοποιεί τις διεργασίες. Παράλληλα, λειτουργία ψηφιακού εκθετηρίου συναφών προϊόντων και e-shop (8.700 ευρώ).\n2 Εξειδικευμένο λογισμικό για την καταγραφή των αναγκαίων χαρακτηριστικών των χρηστών. Παράλληλα, είναι απαραίτητη η καταγραφή των φαγητών, των τροφών κ.ά. Δυνατότητα δημιουργίας εξατομικευμένου προγράμματος και της σχετικής αυτοπαρακολούθησης. Τις πληροφορίες αυτές λαμβάνει σε σταθερή ροή ο χρήστης του portal (11.600 ευρώ).\n4 Εναρξη στην Εφορία, δήλωση για υπηρεσίες στο Ιντερνετ (200 ευρώ).\n5 Διασφαλίστε πληρωμές μέσω Ιντερνετ στο Website σας (paypal, visa, mastercard κ.ά.) (100 ευρώ).\n7 Δύο ηλεκτρονικοί υπολογιστές, ίσως κάποιο notebook (1.800 ευρώ).\n8 Διαφήμιση-προβολή (800 ευρώ).\nΣΥΝΟΛΟ: 23.242 ευρώ\n1 Νέα Καινοτομική Επιχειρηματικότητα\n2 Προγράμματα ΕΣΠΑ για Επιχειρήσεις\n* Η πελατεία-στόχος (target group) είναι λίγο-πολύ όλοι οι καταναλωτές.\n* Κάντε την ανάλογη στοχευμένη διαφήμιση (facebook, googleadwords κ.ά.).\n* Δώστε κίνητρα για συστάσεις (bonus system) και να καταγράφετε την ικανοποίηση των πελατών σας καθώς και τα σχόλια για βελτίωση.\n* Κατασκευάστε ένα παιχνίδι διατροφικής επαγρύπνησης, ώστε να έχει εκπαιδευτικό χαρακτήρα και να ελκύει όλες τις ηλικίες και τα δύο φύλα στο site.\n* Αξιοποιήστε οικονομίες κλίμακος και με υπομονή δημιουργήστε μια μεγάλη βάση χρηστών που θα είναι και η δύναμή σας. Αναπτύξτε συνεργασίες με άλλες ιστοσελίδες για να έχετε αμοιβαία οφέλη.


The Last Emperor: Λείπεις...\nΔιάβαζα προχθές ένα άρθρο για τα likes στο facebook. Ένα νέο είδος flirt. 'Λείπεις', 'Μου λείπεις', 'Δεν σε βλέπω στη σελίδα μου', 'Εξαφανίστηκες'... Τι μπορεί να λείπει αλήθεια σε μια γυναίκα? Ένα χαμόγελο, μια αγκαλιά, ένα φιλί, ένας οργασμός, ένας άντρας, ο άντρας που της προσφέρει αυτά? Λείπει πραγματικά ή απλά είναι ο φόβος πως θα τα χάσει αυτά, ή ακόμα χειρότερα πως τα δίνει και σ'άλλη ή σε άλλη? Λείπει το συγκεκριμένο άτομο ή απλά ένα άτομο που τυγχάνει αυτή τη στιγμή να είναι συγκεκριμένο? Τι μπορεί να λείπει σ'έναν άνδρα? Μια γυναίκα, ο οργασμός που του δίνει, ο οργασμός που της δίνει, η αγκαλιά που της δίνει, η ζεστασιά που της δίνει? Λείπει? Δηλαδή δεν είναι ολοκληρωμένοι σαν άνθρωποι? Κι'αν έχουν κάποια επαφή πόσο είναι η αρκετή, πόσο η λίγη και πόσο η πολύ, η στενή? Και λείπει μόνο αυτός ή αυτή ή λείπει και αυτός ή και αυτή? Και μπορεί να λείπει κάποιος που ποτέ δεν είναι εκεί, που είναι μακρυά, που η επαφή είναι λεπτά μέχρι και κάποιες ώρες εξ αποστάσεως? Και λείπει από που? Απ'την καρδιά, το μυαλό, το κορμί? Κι'αν νταλαβερίζεσαι με πολλές ή πολλούς μπορεί να σου λείπει κάποια ή κάποιος? Μου λείπετε? Μου λείπεις? Σου λείπω? Σας λείπω? Μήπως τελικά μου λείπω και σας λείπετε? Παράξενο έ? Να είσαι κοντά σε κάποιον, ή έστω μακρυά αλλά διαθέσιμος, ή να λείπεις σε κάποιον, και όμως, εσύ να μην είσαι ποτέ κοντά σε σένα. Σε τελική ανάλυση όλα είναι θέμα αντίληψης και σχέσης. Είτε εξ'αποστάσεως είτε εκ του σύνεγγυς, είτε εξ επαφής. Δεν έχει σημασία αν σε θέλουν χίλιες, αν σε φλερτάρουν χίλιοι. Ούτε καν αν κάνουν καλύτερο σεξ. Σημασία έχει ποιο πρόσωπο έχει αποφασίσει το μυαλό σου, με βάση τους κτύπους της καρδιάς σου και τα ρίγη του σώματός σου πως θες να είναι εκεί, δίπλα σου, πάνω σου, μέσα σου. Ποιο άτομο σε κάνει να νοιώθεις σημαντικός ή σημαντική, ζωντανός/η. Έστω κι'αν αλλάζεις κάθε βράδυ κορμιά, έστω κι'αν κάθε πρωί νέες περιπέτειες σε περιμένουν ή τις δημιουργείς. Σου λείπω? Όχι. Είμαι πλέον μέρος της ζωής σου. Σε έκανα να νοιώσεις διαφορετικά. Είμαι εκεί κι'ας λείπω. Είμαι μέσα σου. Κι'αν αύριο σε γεμίσει κάποιος άλλος, σε μια γωνιά της καρδιάς σου θα γράφει τ'όνομά μου. Κι'ένα βογγητό σου θα σου θυμίζει εμένα. Γιατί είμαι πλέον πάντα εδώ. Κι'εκεί. Όπως και συ...\nτι αισθήματα ξυπνάς..\n11 Νοεμβρίου 2010 - 12:29 π.μ.\nΚαλημέρα Anael... Ξυπνώ ή δημιουργώ? :-)\n11 Νοεμβρίου 2010 - 8:41 π.μ.\nΝομιζω οτι θα πρεπει ν αντιστεψω το ερωτημα.\nΑληθεια, τι θα πρεπει να λειπει σ εναν αντρα, ωστε να θελει καθε μερα κι απο αλλη γυναικα να βρεθει διπλα του? Να θελει να επιλεγει εκεινος το πως και το ποτε θα συνομιλησει η οτι αλλο...\nΤι ειναι αυτο που προσπαθει ν αποφυγει? Συναισθηματικη δεσμευση για εκεινον η για εκεινη?\nΤι ειναι αυτο που επιζητα, επιβεβαιωση του ανδρισμου του? Και ποιος θα κρινει, πια ειναι πιο ολοκληρωμενη προσωπικοτητα?\nΑυτος που εχει την προθεση να δωσει, η αυτος που θελει να παρει μην υπολογιζοντας τον αλλον και προστατευοντας μονον τον εαυτο του?\nΠολλα τα ερωτηματικα και καποτε θα πρεπει να λειτουργησουν οι ανθρωποι, οχι με γνωμονα το ατομικο τους γιγνεσθαι αλλα με σκεψη πως μπορουν να κανουν και τους αλλους ευτυχισμενους.......\nΚαι ισως να πρεπει αντι να ψαχνουν να βρουν τι λειπει στους αλλους, να κοιταξουν μεσα τους να δουν τι πραγματικα λειπει σ εκεινους...\n14 Νοεμβρίου 2010 - 2:32 π.μ.


Ένα ψυγείο-καταφύγιο για ασφαλή και αυτόνομη συντήρηση τροφίμων - Times News\nΤο ψυγείο καταφύγιο υπόσχεται μια νέα σχέση των ανθρώπων με τα τρόφιμα τους.\nΗ ολλανδική εταιρεία Groundfridge κατασκευάζει αυτό ακριβώς που λέει το όνομα της, ψυγεία που τοποθετούνται στο μέσα στον κήπο ή την αυλή (αν είναι εφικτό εκεί) μιας κατοικίας. Το ψυγείο μπορεί να διατηρεί τα τρόφιμα που υπάρχουν σε αυτό σε σταθερή θερμοκρασία δέκα βαθμών Κελσίου όλο τον χρόνο και να διατηρούνται έτσι σε άριστη κατάσταση φρέσκα λαχανικά, τυριά, κρασιά κ.α.\nΤο ψυγείο μπορεί να λειτουργήσει επίσης αν χρειαστεί με μπαταρίες γεγονός που του δίνει μεγάλη αυτονομία αφού δεν εξαρτάται καθόλου από το ηλεκτρικό ρεύμα. Το ψυγείο έχει χωρητικότητα τριών χιλιάδων λίτρων και χωράει ποσότητες τροφίμων, ανάλογες με αυτές που υπάρχουν σε 20 συμβατικά ψυγεία\nΑποτελείται από χειροποίητα στρώματα πολυεστέρα, ζυγίζει 300 κιλά και έχει θολωτό σχήμα. Η εγκατάσταση του γίνεται μέσα στο έδαφος και ο κάτοχος του ανοίγει μια πόρτα και κατεβαίνει μερικά σκαλιά για να εισέλθει σε αυτό. Στον εξωτερικό παρατηρητή μοιάζει σαν ένα πραγματικό καταφύγιο. Μέσα στο ψυγείο χωράνε όρθιοι δύο άνθρωποι ενώ η πόρτα έχει συστήματα ασφαλείας για να μπορεί να την ανοίγει μόνο ο κάτοχος του. Ανοίγει μάλιστα όχι μόνο από έξω αλλά και από μέσα για να αποφευχθεί ανάμεσα στα άλλα η πιθανότητα να κλειστεί κάποιος μέσα σε αυτό.


ΠΡΟΣΕΥΧΗ ΓΙΑ ΤΙΣ ΓΥΝΑΙΚΕΣ ΤΗΣ ΝΟΤΙΑΣ ΑΣΙΑΣ\nΑν ο Ιησούς επέστρεφε στη γη για μια μέρα, ίσως να επέλεγε να περπατούσε ανάμεσα στους φτωχούς της Νότιας Ασίας. Εκεί, όπως έκανε και στην αρχαία Παλαιστίνη, θα μπορούσε να αγγίξει τη ζωή των χηρών, των ορφανών και των μανάδων. Τα μέλη της ομάδας του TWR Γυναίκες Ελπίδας στην περιοχή αυτή αποτελούν τα χέρια και τα πόδια του Ιησού. Διανέμουν τρόφιμα και αναγκαία αγαθά σε περιοχές του Νεπάλ και σε φτωχά χωριά της Ινδίας, που έχουν πληγεί από πλημμύρες. Συναντώνται κρυφά με τους ακροατές στο Πακιστάν και προσφέρουν λόγια παρηγοριάς σε γυναίκες στο Αφγανιστάν.\nΗ Νότια Ασία είναι μια επικίνδυνη περιοχή για τις γυναίκες και για τα κορίτσια. Η ενδοοικογενειακή βία, η κακοποίηση των χηρών, οι παιδικοί γάμοι, οι θάνατοι εξαιτίας της προίκας, η σωματεμπορία, οι βιασμοί και οι εκτρώσεις με βάσει την επιλογή φύλου, αποτελούν κοινωνικές πρακτικές που καταστρέφουν ζωές στο Αφγανιστάν, στην Ινδία, στο Νεπάλ και στο Πακιστάν. Η εκπαίδευση των κοριτσιών δεν αποτελεί προτεραιότητα, συνεπώς τα κορίτσια που πηγαίνουν στο σχολείο πολύ συχνά δέχονται επιθέσεις και χλευασμούς.\nΤα νόμιμα ηλικιακά όρια γάμου παραβλέπονται πολύ συχνά. Σε πολλές περιπτώσεις τα νεαρά κορίτσια εξαναγκάζονται να παντρεύονται άντρες πολύ μεγαλύτερους σε ηλικία. Τα μικρά κορίτσια νύφες συχνά γίνονται νεαρές μητέρες και στη συνέχεια μένουν χήρες που εξευτελίζονται εάν παντρευτούν ξανά. Στην Ινδία, όπου ζουν σχεδόν 40 εκατομμύρια χήρες, πολλές συντηρούν τον εαυτό τους με επαιτεία ή με την πορνεία.\nΚάποιοι ηγέτες στην Νότια Ασία και σε ξένες οργανώσεις κάνουν προσπάθειες να βελτιώσουν τη ζωή των γυναικών, όμως το έργο της αλλαγής των κοινωνικών πρακτικών και της παγκόσμιας άποψης είναι τεράστιο. Πέρα από τον αγώνα για την επιβίωση στη Νότια Ασία υπάρχει περιορισμένος αριθμός κλινικών και ιατρικού προσωπικού σε αγροτικές περιοχές, η μόλυνση και ο υπερπληθυσμός στις μεγάλες πόλεις καθώς και ο πόλεμος και τα ναρκωτικά.\nΗ ελευθερία στη θρησκεία, ακόμη και αν υπάρχει νομικά, δεν αποτελεί πραγματικότητα για τους περισσότερους Χριστιανούς στη Νότια Ασία. Όσοι κατηγορούνται για προσηλυτισμό, κινδυνεύουν με πρόστιμα και με φυλάκιση, για να μην αναφέρουμε την ολέθρια κακοποίηση από γείτονες και τα μέλη των οικογενειών.\nΗ διακονία TWR Γυναίκες Ελπίδας φέρνει την ελπίδα του Ιησού, σε γυναίκες της Νότιας Ασίας μέσω της προσευχής και των μίντια όπου θίγονται οι σωματικές, συναισθηματικές και πνευματικές τους ανάγκες.\nΔΕΥΤΕΡΑ 1. Για κάθε γυναίκα, μικρή ή μεγάλη, στην πατρίδα μας, αλλά και σε όλον τον κόσμο, να καταλάβει ότι ο Ιησούς Χριστός την αγαπάει και προσφέρει σ’ αυτήν ελπίδα και θεραπεία και με πίστη να το αποδεχτεί.\nΤΡΙΤΗ 2. Ο Κύριος να δυναμώσει την πίστη των Χριστιανών γυναικών στη Νότια Ασία. Προσευχή για δύναμη και σοφία στα μέλη της ομάδας TWR Γυναίκες Ελπίδας από διάφορες γλώσσες στην Ινδία.\nΤΕΤΑΡΤΗ 3. Για τις γυναίκες που δεν ξέρουν να διαβάζουν και συνεπώς θα πρέπει να μαθαίνουν μέσω της προφορικής επικοινωνίας. Τα προγράμματα μέσω ήχου αποτελούν ένα πολύτιμο εργαλείο για τις γυναίκες αυτές και για τις οικογένειές τους. Διδάσκονται σημαντικά πράγματα, για την υγεία, πρακτικές συμβουλές σχέσεων, και θείες αρχές, μέσω του ραδιοφώνου, του ιντερνέτ\nΠΕΜΠΤΗ 4. Για ομάδες γυναικών στην Ινδία, στο Νεπάλ και στο Πακιστάν που συναντώνται για να ακούσουν τα ραδιοφωνικά προγράμματα, για να συζητήσουν τα θέματα, να ενθαρρύνουν η μια την άλλη και για να προσευχηθούν μαζί.\nΠΑΡΑΣΚΕΥΗ 5. Για προστασία και αξιοπρέπεια των γυναικών και των μικρών κοριτσιών στην Ινδία και στο Νεπάλ, όπου οι εκτρώσεις, η βρεφοκτονία, ο βιασμός, οι θάνατοι λόγω προίκας, και η σωματεμπορία αποτελούν συνήθεις τραγωδίες. «Δικαιοσύνη αποδώστε στον άμοιρο, στον ορφανό· δώστε το δίκιο του φτωχού και του απόρου. Ελευθερώστε τον αδύνατο και τον φτωχό, λυτρώστε τους από την εξουσία των ανόμων.» (Ψαλμ.82:3-4)\nΣΑΒΒΑΤΟ 6. Οι γυναίκες στην Ινδία να αντισταθούν στις κοινωνικές και οικογενειακές πιέσεις για τη γέννηση γιών, μια υποχρέωση που συχνά τους οδηγεί στην έκτρωση των θηλυκών βρεφών ή τη θανάτωσή τους αμέσως μετά τη γέννησή τους.\nΚΥΡΙΑΚΗ 7. Για υγεία και ασφάλεια σε όλο το προσωπικό και τους εθελοντές του TWR Γυναίκες Ελπίδας στη Νότια Ασία. Προσεύχεστε και για τις οικογένειές τους.\nΔΕΥΤΕΡΑ 8. Για τις νέες μητέρες να καταλάβουν ότι το πρόωρο μητρικό γάλα παρέχει αντισώματα και απαραίτητα συστατικά, που ενεργούν ως ο πρώτος «φυσικός» εμβολιασμός των νεογέννητων, δυναμώνοντας το αμυντικό τους σύστημα και μειώνοντας τις πιθανότητες θανάτου τους.\nΤΡΙΤΗ 9. Για τους απαραίτητους πόρους ώστε να συνεχίσει η παραγωγή του προγράμματος σε 15 γλώσσες της Νότιας Ασίας αλλά και την πιθανότητα να παραχθεί και σε άλλες γλώσσες.\nΤΕΤΑΡΤΗ 10. Οι αρχές να προστατεύουν τους Χριστιανούς στη Νότια Ασία καθώς και τα σπίτια τους, τις εκκλησίες, τα σχολεία και τα ορφανοτροφεία. Προσεύχεστε για τους Χριστιανούς που έχουν βιαστεί, έχουν κακοποιηθεί, έχουν υποστεί καψίματα καθώς και για τις οικογένειες εκείνων που έχουν δολοφονηθεί.\nΠΕΜΠΤΗ 11. Για την ομάδα TWR Γυναίκες Ελπίδας στο Νεπάλ. Προσεύχεστε ώστε οι ακροατές να μάθουν για τον Θεό και να αποκτήσουν χρήσιμες πληροφορίες για την υγεία ώστε να βελτιωθεί η ζωή τους.\nΠΑΡΑΣΚΕΥΗ 12. Για τις γυναίκες του Νεπάλ που έχουν εγκαταλειφθεί από τους συζύγους τους επειδή δεν απέκτησαν γιο. Προσεύχεστε ώστε οι γυναίκες να γνωρίσουν ότι ο Θεός δεν θα τις εγκαταλείψει ποτέ και ότι θα τις αγαπάει και θα φροντίζει γι’ αυτές πάντοτε.\nΣΑΒΒΑΤΟ 13. Για τα κορίτσια απ’ το Νεπάλ ως και 5 χρονών τα οποία πωλούνται από τις οικογένειές τους ως δούλες σε σπίτια στην Ινδία και στην Κίνα. Πολλά κοριτσάκια εξαναγκάζονται να δουλεύουν πολλές ώρες μέρα νύχτα, δέχονται ελάχιστο φαγητό και εξαναγκάζονται να κοιμούνται στο πάτωμα. Προσεύχεστε επίσης για τα κορίτσια που πωλούνται στην πορνεία, βιάζονται, κακοποιούνται, βασανίζονται και εξαναγκάζονται να εξυπηρετούν πολλούς άντρες κάθε μέρα.\nΚΥΡΙΑΚΗ 14. Για τους ανθρώπους του Νεπάλ που έχασαν τα σπίτια τους, τα ζώα τους και τα σπαρτά τους κατά τη διάρκεια σεισμών και πλημμύρων. Προσεύχεστε για περισσότερους πόρους στο TWR Νεπάλ αλλά και για τη συνεχείς ασφάλεια του προσωπικού που ταξιδεύει σε απόμακρες περιοχές με διάφορα αγαθά.\nΔΕΥΤΕΡΑ 15. Για τις οικογένειες στο Νεπάλ που είναι παγιδευμένες στη φτώχεια έχοντας ελάχιστες ελπίδες για ένα καλύτερο μέλλον. Προσεύχεστε ώστε πολλοί να ακούσουν για την αγάπη του Χριστού για κείνους.\nΤΡΙΤΗ 16. Για το προσωπικό του TWR Γυναίκες Ελπίδας να μπορεί να συνεχίσει τη διεξαγωγή εκπαίδευσης δεξιοτήτων των γυναικών.\nΤΕΤΑΡΤΗ 17. Για τις μητέρες στη Νότια Ασία ώστε να γνωρίζουν ότι οι κόρες τους είναι πολύτιμες και δικαιούνται να έχουν προστασία, να αντιμετωπίζονται με αξιοπρέπεια και να λαμβάνουν αγάπη. Προσεύχεστε επίσης ώστε οι πεθερές να αγαπούν τις νύφες τους και να διδάσκουν τους γιους τους και τα εγγόνια τους να τις σέβονται.\nΠΕΜΠΤΗ 18. Για τις νέες έγγαμες γυναίκες στη Νότια Ασία οι οποίες αντιμετωπίζουν την απειλή να καούν ζωντανές, να θανατωθούν ή οδηγούνται στην αυτοκτονία εξαιτίας της φρικτής κακοποίησης που δέχονται από τους συζύγους τους και τα πεθερικά. Προσεύχεστε ώστε η κοινωνική αποδοχή (ακόμη και από πολλές γυναίκες) αυτής της βίας δεν θα γίνεται ανεκτή.\nΠΑΡΑΣΚΕΥΗ 19. Για τις γυναίκες και τα κορίτσια της Νότιας Ασίας άλλων θρησκειών, ώστε να ακούσουν την αλήθεια του Λόγου του Θεού και να βιώσουν την ειρήνη που τους προσφέρει. Προσεύχεστε για κείνους που είναι κατειλημμένοι από δαιμονικές δυνάμεις και τη μαγεία και έχουν ανάγκη την ελευθερία μέσω του Ιησού Χριστού.\nΣΑΒΒΑΤΟ 20. Ώστε περισσότερες γυναίκες σύμβουλοι μέσω τηλεφώνου, οι οποίες κατανοούν την Ισλαμική κοσμοθεωρία να είναι διαθέσιμες να ανταποκρίνονται σε ακροατές που έχουν ερωτήσεις.\nΚΥΡΙΑΚΗ 21. Για τις γυναίκες που μάχονται με την κατάθλιψη να βιώσουν το γεγονός ότι ο Κύριος βρίσκεται κοντά στους συντριμμένους και σώζει όσους βρίσκονται σε απόγνωση. (Ψαλμ.34:18)\nΔΕΥΤΕΡΑ 22. Για πολλές οικογένειες που έχουν καταστραφεί από το εμπόριο ναρκωτικών στο Αφγανιστάν. Πολλές Αφγανές χρησιμοποιούν τα ναρκωτικά ως μέσον διαφυγής από τη ζοφερή πραγματικότητα του τεράστιου πόνου και της απώλειας. Κάποιες πωλούν τα παιδιά τους για να βοηθήσουν την εξάρτησή τους.\nΤΡΙΤΗ 23. Ευκαιρίες εργασίας για τις Αφγανές χήρες. Ο μέσος όρος ηλικίας των Αφγανών χηρών είναι 35 χρονών, και το 94% από αυτές είναι αναλφάβητες. Οι περισσότερες χήρες έχουν να θρέψουν αρκετά παιδιά. «Εγώ είμαι άθλιος και φτωχός, μη με ξεχάσεις, όμως, Κύριε. Εσύ ΄σαι βοηθός μου κι ελευθερωτής, Θεέ μου, μην αργήσεις.» (Ψαλμ.40:17)\nΤΕΤΑΡΤΗ 24. Για τους ανθρώπους στο Αφγανιστάν και το Πακιστάν να έχουν την ελευθερία να επιλέγουν τη θρησκεία τους, να εκφράζουν τις προσωπικές τους πεποιθήσεις, να διανέμουν φυλλάδια και να ακούν τα Χριστιανικά προγράμματα. Υπάρχουν άφθονες ραδιοφωνικές συσκευές και τα προγράμματα σχετικά με τη λυτρωτική αγάπη του Θεού μπορούν να φτάσουν στα σπίτια των γυναικών που ζουν στην απομόνωση και με φόβο. Προσεύχεστε ώστε οι γυναίκες να γνωρίσουν την αλήθεια και η αλήθεια θα τους ελευθερώσει (Ιωάν.8:32)\nΠΕΜΠΤΗ 25. Οι κυβερνητικές αρχές και οι Χριστιανοί να προσεγγίσουν τις φτωχές, περιθωριακές γυναίκες, βοηθώντας τες να παρέχουν στα παιδιά τους τα αναγκαία για τη ζωή, τη μόρφωση και την ελευθερία στη χαρά και την αξιοπρέπεια.\nΠΑΡΑΣΚΕΥΗ 26. Οι ακροατές να κατανοούν τις έννοιες της χάρης, της συγχώρησης και της μετάνοιας (Εφες.2:8-9)\nΣΑΒΒΑΤΟ 27. Το Άγιο Πνεύμα να συναντήσει ηγέτες στη Νότια Ασία με έναν υπερφυσικό τρόπο ώστε να αποκαλύψει τον Ιησού, όπως έκανε το Πνεύμα με τον Σαούλ. Προσεύχεστε ώστε το Πνεύμα του Θεού να ανοίξει τα μάτια τυφλών, να μαλακώσει καρδιές, να ελέγξει για αμαρτία, και να δώσει νέα ζωή (Πραξ.9:3-6)\nΚΥΡΙΑΚΗ 28. Τα κορίτσια και οι γυναίκες της Νότιας Ασίας να μπορούν να πάνε σχολείο ώστε να φροντίζουν καλύτερα τις οικογένειές τους. Υπάρχουν λίγοι καλά εκπαιδευμένοι δάσκαλοι στις αγροτικές περιοχές και πολύ λίγες δασκάλες διαθέσιμες για τα κορίτσια.\nΔΕΥΤΕΡΑ 29. Για ενημερωμένους ηγέτες στη Νότια Ασία ώστε να εκπαιδεύσουν νομοθέτες, προσωπικό των μέσων ενημέρωσης, εργοδότες και την κοινωνία σχετικά με την αξία των γυναικών και των θηλυκών βρεφών ώστε να αλλάξουν οι βλαβερές κοινωνικές πρακτικές.\nΤΡΙΤΗ 30. Για περισσότερες έμπειρες γυναίκες: μαίες και γυναικολόγοι ώστε να βελτιώσουν αρκετά τις υπηρεσίας υγείας για τις γυναίκες και να σώσουν τη ζωή των εγκύων και των βρεφών στη Νότια Ασία.\nΤΕΤΑΡΤΗ 31. Για σοφία και περισσότερη κατάρτιση σε εθελοντές και στο προσωπικό του TWR Γυναίκες Ελπίδας που συμβουλεύουν και διδάσκουν ακροατές και προσευχόμενους των προγραμμάτων, πολλοί από τους οποίους είναι σε ακραία φτώχεια, ζουν σε άθλιες συνθήκες και δεν καταλαβαίνουν πολλά για την αγάπη του Ιησού για κείνους.\nTWR HELLAS ΙΑΝΟΥΑΡΙΟΣ 2018\nΔΟΞΟΛΟΓΙΑ ΚΑΙ ΕΥΧΑΡΙΣΤΙΑ\nΚοιτάζοντας πίσω στα 20 χρόνια διακονίας, δεν μπορεί παρά να βγει από το στόμα μας δοξολογία και ευχαριστία στον Θεό επειδή πραγματικά Εκείνος έχει κάνει θαυμαστά πράγματα! Για χρόνια έχουμε προσευχηθεί για γυναίκες που βρίσκονται σε απομόνωση και έχουν κακοποιηθεί εξαιτίας της κουλτούρας τους, της θρησκείας και της φτώχειας τους. Για άλλη μια φορά, αναφορές από τις παγκόσμιες ομάδες μας, αναφέρουν ότι οι γυναίκες βρίσκουν ελπίδα και σωτηρία στον Χριστό. Τα ραδιοφωνικά προγράμματα του TWR Γυναίκες Ελπίδας παρέχουν πρακτική και πνευματική γνώση, αλλά και τα μηνιαία ημερολόγια προσευχής και οι ομαδικές δραστηριότητες βοηθούν τις γυναίκες στο πώς να προσεύχονται με έναν προσωπικό τρόπο στον Θεό που και τις βλέπει και τις ακούει.\nΟι γυναίκες στην Κιγκόμα και στην Τανζανία έχουν μεγάλη πείνα για τον Θεό. Όταν άκουσαν ότι θα υπάρξει εκπαίδευση για ηγέτες από το TWR Γυναίκες Ελπίδας, ήρθαν αμέσως για να διδαχθούν. Την πρώτη ημέρα της εκπαίδευσης, υπήρξαν 220 γυναίκες. Οι γυναίκες έμαθαν για τον ρόλο που έχει το TWR Γυναίκες Ελπίδας και πώς να προσεύχονται όλες μαζί. Εννέα γυναίκες έδωσαν την καρδιά τους στον Χριστό. Το μήνυμα εξαπλώθηκε. Την επόμενη μέρα, 500 γυναίκες και άντρες εμφανίστηκαν για την εκπαίδευση. 18 ακόμη άτομα πίστεψαν στον Χριστό. Είπαν στους εκπαιδευτές ότι θα ήθελαν να έρθουν νωρίτερα την επόμενη μέρα ώστε να έχουν περισσότερο χρόνο για να δοξάσουν και προσευχηθούν όλοι μαζί στον Θεό!\nΜια ακροάτρια από την Καλκούτα της Ινδίας, ανέφερε το εξής, «Ακούω το ραδιοφωνικό πρόγραμμα. Το πρόγραμμα αυτό είναι πραγματικά πηγή έμπνευσης στη ζωή μου. Η ζωή μου είναι γεμάτη πόνο αφού ο σύζυγός μου παντρεύτηκε μια άλλη γυναίκα. Όμως το πρόγραμμά σας με έχει διδάξει ότι η προσευχή φέρνει ειρήνη και χαρά στη ζωή κάποιου. Με δίδαξε πώς να διατηρήσω την πίστη στον Κύριο σε κάθε περίσταση. Μου αρέσει κάθε τομέας της διακονίας Γυναίκες Ελπίδας, όπως η κοινωνία της προσευχής και τα ημερολόγια προσευχής τα οποία με έχουν βοηθήσει πολύ στη βελτίωση των απόψεών μου για τη ζωή.»\nΑς δώσουμε δοξολογία και ευχαριστία…\nΤΕΤΑΡΤΗ 1. Για το ότι οι γυναίκες σε όλον τον κόσμο δοξάζουν τον Θεό με τη ζωή τους ακόμη και όταν οι δύσκολες συνθήκες της ζωής τους δεν αλλάζουν προς το καλύτερο.\nΠΕΜΠΤΗ 2. Για ασφάλεια και την παρουσία του Θεού καθώς η διευθύντρια του TWR Γυναίκες Ελπίδας Dr. Peggy Banks, ταξιδεύει στην Αφρική, στην Ασία, στην Ευρώπη και στην Αμερική ώστε να διακονήσει σε προσευχομένους, ακροατές και ομάδες αλλά και για να μεταφέρει το μήνυμα της ελπίδας και της θεραπείας του Χριστού.\nΠΑΡΑΣΚΕΥΗ 3. Για τις γυναίκες της διακονίας TWR που παρέχουν τα εργαλεία και τα εφόδια σε γυναίκες ώστε να επηρεάζουν τη ζωή των άλλων, καθώς ενθαρρύνουν, ακούν, μαθαίνουν, αυξάνονται και δίνουν μέσω των μίντια, των μικρών ομάδων και της ηγετικής ανάπτυξης.\nΣΑΒΒΑΤΟ 4. Για την Philile Bhengu, συντονίστρια του TWR Γυναίκες Ελπίδας στη Νότια και στην Ανατολική Αφρική.\nΚΥΡΙΑΚΗ 5. Για το ηχητικό πρόγραμμα «Κρυμμένοι Θησαυροί», το οποίο βοηθά τις γυναίκες θύματα σεξουαλικής εκμετάλλευσης και σωματεμπορίας να βιώσουν την αγάπη και τη συγχώρηση του Θεού. Προσεύχεστε για κείνους που μεταφράζουν και προετοιμάζουν την παραγωγή του προγράμματος στα Αλβανικά, στα Βουλγαρικά, στα Τσέχικα, στα Αγγλικά, στα Ουγγαρέζικα, στα Ρουμάνικα, στα Ρωσικά και σε άλλες γλώσσες.\nΔΕΥΤΕΡΑ 6. Για την υπεύθυνη ηγετικής κατάρτισης Ruth Mbennah καθώς κάνει έρευνα, δημιουργεί και αναπτύσσει ένα εγχειρίδιο ηγετικής κατάρτισης .\nΤΡΙΤΗ 7. Για κάθε διακονία γυναικών στην Ελλάδα. Ο Θεός να χαρίζει σοφία, δύναμη και το Πνεύμα Του σε κάθε μια που εργάζεται στο έργο Του ώστε καθώς διακονούν, γυναίκες (αλλά και άντρες) να βρουν θεραπεία, αγάπη και συγχώρηση που προσφέρει ο Ιησούς Χριστός.\nΤΕΤΑΡΤΗ 8. Ότι το ραδιοφωνικό πρόγραμμα ακούγεται σε 71 γλώσσες στο ραδιόφωνο, στο διαδίκτυο, σε CD και με άλλα μέσα.\nΠΕΜΠΤΗ 9. Για τα 20 χρόνια διακονίας του TWR Γυναίκες Ελπίδας, μια διακονία που προσεγγίζει γυναίκες μέσα από την ενημέρωση, την προσευχή και τα ραδιοφωνικά προγράμματα. «Δέστε ανάμεσα στα έθνη, και κοιτάξτε με προσοχή, και θαυμάστε σε υπερβολικό βαθμό· επειδή, εγώ θα πράξω ένα έργο στις ημέρες σας, που δεν θα το πιστέψετε, αν κάποιος σας το διηγηθεί.» Αββ.1:5\nΠΑΡΑΣΚΕΥΗ 10. Για τις γυναίκες στην Κεντρική Ασία, τη Μέση Ανατολή, τη Νότια Ασία, τη Βόρεια Αφρική και σε άλλες χώρες οι οποίες έχουν δώσει τη ζωή τους στον Χριστό ακόμη και όταν γνωρίζουν ότι τα μέλη των οικογενειών τους μπορεί και να θανατωθούν.\nΣΑΒΒΑΤΟ 11. Για τη συντονίστρια στην Ευρώπη την Eeva Vahasarja και την υπεύθυνη στη Δανία την Anette Jensen οι οποίες ταξίδεψαν στα νησιά Faroe ώστε να συναντηθούν με προσευχόμενους και να παρουσιάσουν τη διακονία σε συνέδριο γυναικών.\nΚΥΡΙΑΚΗ 12. Δοξάζουμε και ευχαριστούμε τον Θεό καθώς γυναίκες που προσεύχονται μέσω των αιτημάτων προσευχής του ημερολογίου, βλέπουν τους άλλους μέσα από τα μάτια του Θεού και οι πράξεις τους, τα συναισθήματά τους και η στάση τους μοιάζει περισσότερο με του Ιησού. «μη κάνοντας τίποτε από αντιζηλία ή κενοδοξία, αλλά με ταπεινοφροσύνη, θεωρώντας ο ένας τον άλλον ότι υπερέχει από τον εαυτό του. Κάθε ένας μη αποβλέπετε στα δικά του, αλλά κάθε ένας ας αποβλέπει και σ' εκείνα που είναι των άλλων. Να είναι, μάλιστα, σε σας το ίδιο φρόνημα, που ήταν και στον Ιησού Χριστό·» (Φιλ.2:3-5)\nΔΕΥΤΕΡΑ 13. Για τους εκατοντάδες που αποτελούν το προσωπικό και τους εθελοντές της διακονίας TWR Γυναίκες Ελπίδας σε κάθε ήπειρο – παραγωγούς, συντονιστές διακονίας, προσευχόμενους, τεχνικούς, σεναριογράφους, μεταφραστές, όσοι επισκέπτονται ακροατές και άλλους.\nΤΡΙΤΗ 14. Ότι μέσα από τα «μέσα κοινωνικής δικτύωσης» όπως το TWR360, Facebook, Skype, Twitter και το Instagram, οι γυναίκες ακούνε τις αλήθειες του Θεού σε πολλές γλώσσες. Κάποια κανάλια δίνουν τη δυνατότητα να ανεβούν και τα προγράμματα αλλά και τα μηνιαία αιτήματα προσευχής στη γλώσσα των χρηστών. Χιλιάδες είναι εκείνοι που έχουν αναφέρει ότι είναι ευγνώμων για το γεγονός πως κάποιος νοιάζεται και ξοδεύει χρόνο να τους ακούσει και να προσευχηθεί μαζί τους.\nΤΕΤΑΡΤΗ 15. Ευχαριστούμε τον Θεό για τους 500 άντρες και γυναίκες που παρακολούθησαν σεμινάρια της διακονίας TWR Γυναίκες Ελπίδας στο Κιγκόμα της Τανζανίας και 27 άτομα πίστεψαν στον Χριστό.\nΠΕΜΠΤΗ 16. Ότι η αλήθεια και η αγάπη του Θεού διακηρύττονται μέσω του ραδιοφώνου στην Κεντρική Ασία, στην Κίνα, στην Ινδία, στη Μέση Ανατολή, στη Βόρεια Αφρική, στη Νότια Κορέα και σε άλλες περιοχές όπου οι Χριστιανοί διώκονται και απαγορεύεται η είσοδος στους ιεραποστόλους. Ζωές αλλάζουν και εκκλησίες ιδρύονται.\nΠΑΡΑΣΚΕΥΗ 17. Για την ομάδα του TWR Γυναίκες Ελπίδας στην Κορέα που παρέχει τα μηνιαία ημερολόγια προσευχής σε διάφορες γλώσσες ώστε οι γυναίκες που ζουν στη Νότια Κορέα να προσεύχονται μαζί μας.\nΣΑΒΒΑΤΟ 18. Για τους χιλιάδες ανθρώπους που ασχολούνται με τις ομάδες προσευχής οι οποίοι συναντώνται τακτικά για προσευχή, για ευαγγελισμό σε φυλακές, σε γυναικολογικές κλινικές, σε νοσοκομεία, σε ορφανοτροφεία και σε προσφυγικά καταφύγια. Πολλοί κάνουν διανομή τροφίμων, ρούχων, στρωμάτων ή άλλων αναγκαίων αντικειμένων, δίνοντας ελπίδα σε γυναίκες και στις οικογένειές τους.\nΚΥΡΙΑΚΗ 19. Για το ότι οι γυναίκες μαθαίνουν ραπτική, να φτιάχνουν κοσμήματα και να καλλιεργούν φυτά ώστε να τα πωλούν για να παρέχουν τα αναγκαία στις οικογένειές τους αλλά και για να έχουν κάποια αξιοπρέπεια και σεβασμό στις κοινότητές τους.\nΔΕΥΤΕΡΑ 20. Για το ότι οι μητέρες μεταδίδουν την αγάπη του Θεού στα παιδιά τους. Ο σύζυγος της Νέλλης την παράτησε για μια άλλη γυναίκα όταν η Νέλλη ήταν 8 μηνών έγκυος. Εκείνη παρακολουθεί το ραδιοφωνικό πρόγραμμα «γυναίκες Ελπίδας» στις Φιλιππίνες. Η Νέλλη είπε τα εξής: «Το πρόγραμμά σας, μου έδωσε ελπίδα και με ενθάρρυνε να συνεχίσω. Χωρίς το πρόγραμμα, δεν ξέρω τι θα μου είχε συμβεί. Τα ενθαρρυντικά σας μηνύματα με βοηθούν πάρα πολύ. Τα στέλνω και στα παιδιά μου. Επίσης μοιράζομαι τα ημερολόγια προσευχής με τα παιδιά μου. Θέλω εκείνα να έρθουν πιο κοντά στον Θεό.»\nΤΡΙΤΗ 21. Για τις γυναίκες και τους άντρες που έχουν λάβει σωτηρία μέσω του Ιησού Χριστού και δύναμη ώστε να επιβιώσουν την κάθε μέρα με τη βοήθεια του προγράμματος «γυναίκες Ελπίδας» και των ομάδων προσευχής.\nΤΕΤΑΡΤΗ 22. Για όσους βοηθούν εθελοντικά ώστε να μεταφράζονται τα μηνιαία ημερολόγια προσευχής του TWR Γυναίκες Ελπίδας ώστε να μπορούν οι άλλοι να προσεύχονται μαζί μας σε περισσότερες από 85 γλώσσες. Ευχαριστούμε τον Θεό για όσους τα διανέμουν, κάποιες φορές ταξιδεύοντας από χωριό σε χωριό πάνω σε μηχανάκι, με λεωφορείο ή με τα πόδια.\nΠΕΜΠΤΗ 23. Για τους ποιμένες, τους συζύγους και το προσωπικό του TWR που υποστηρίζουν και υπηρετούν το προσωπικό και τους εθελοντές του TWR Γυναίκες Ελπίδας σε όλον τον κόσμο.\nΠΑΡΑΣΚΕΥΗ 24. Για το ότι χιλιάδες φυλακισμένοι έχουν λάβει ελπίδα εξαιτίας της αγάπης που τους έχει δοθεί με πρακτικούς τρόπους (όπως ρούχα, σαπούνι και βρεφικά είδη), μέσω του ραδιοφωνικού προγράμματος και των Βιβλικών μελετών.\nΣΑΒΒΑΤΟ 25. Για την συνεχής οικονομική υποστήριξη των προγραμμάτων «γυναίκες Ελπίδας» από άτομα, ιδρύματα και από διάφορους εταίρους του TWR στην Ασία, την Βραζιλία, τον Καναδά, την Ολλανδία, το Βέλγιο και το Ηνωμένο Βασίλειο.\nΚΥΡΙΑΚΗ 26. Για ευκαιρίες στην διευθύντρια της διακονίας TWR Γυναίκες Ελπίδας, Peggy Banks και σε άλλα μέλη της ομάδας, να επισκεφτούν εκκλησίες και ομάδες γυναικών ώστε να μιλήσουν για ελπίδα και θεραπεία στη ζωή των γυναικών σε όλον τον κόσμο.\nΔΕΥΤΕΡΑ 27. Για το ότι χιλιάδες ακροατές έχουν μοιραστεί τις μαρτυρίες τους για το πώς τους έχουν βοηθηθεί να κατανοήσουν καλύτερα το πώς να μεγαλώσουν υγιή παιδιά, να συμπεριφέρονται στους συζύγους τους, να προετοιμάζουν καλό φαγητό και να ζουν για τη δόξα του Θεού.\nΤΡΙΤΗ 28. Για το ότι οι κοινοτικοί ηγέτες και τα μίντια αποκαλύπτουν βιασμούς, παιδικούς γάμους, σωματεμπορία και βλαβερές κοινωνικές πρακτικές και ότι ενθαρρύνουν ηγέτες να κάνουν περισσότερα ώστε να μπει ένα τέλος στη φοβερή κακοποίηση.\nΤΕΤΑΡΤΗ 29. Ότι οι χήρες και τα ορφανά έχουν λάβει ραδιοφωνικές συσκευές, τρόφιμα, ρούχα, ιατρική φροντίδα και δίδακτρα.\nΠΕΜΠΤΗ 30. Ότι ο μεγάλος Θεός μας, μάς δείχνει το έλεος και την αγάπη του καθημερινά. «Θα σε επαινέσω, Κύριε, ανάμεσα στους λαούς· θα ψαλμωδώ σε σένα ανάμεσα στα έθνη. Επειδή, το έλεός σου μεγαλύνθηκε μέχρι τους ουρανούς, και η αλήθεια σου μέχρι τα σύννεφα. Υψώσου επάνω από τους ουρανούς, Θεέ· η δόξα σου ας είναι επάνω σε όλη τη γη.» (Ψαλμ.57:9-11)\nTWR HELLAS ΝΟΕΜΒΡΙΟΣ 2017\nΗΜΕΡΟΛΟΓΙΟΠΡΟΣΕΥΧΗΣ – TWRΓυναίκες Ελπίδας ΙΑΝΟΥΑΡΙ...\nΗΜΕΡΟΛΟΓΙΟΠΡΟΣΕΥΧΗΣ – TWRΓυναίκες Ελπίδας ΝΟΕΜΒΡΙΟ...


Σοσιαλδημοκρατία - Παντελής Οικονόμου: Με τα παλιά κόμματα δε γίνεται δουλειά!\nΜε τα παλιά κόμματα δε γίνεται δουλειά!\nΠαντελής Οικονόμου, 18/01/2016\nΝομίζω όλοι καταλαβαίνουμε πόσο μεγάλη ανάγκη είναι να βάλουμε μπροστά καινούργιες δουλειές, ώστε να επανέλθει η ζωή μας σε φυσιολογικές συνθήκες. Για να γίνει αυτό, χρειάζονται σημαντικά κεφάλαια για επενδύσεις. Όπως επίσης σημαντικοί πόροι απαιτούνται για να αποφύγουμε και άλλους κύκλους μειώσεων στις συντάξεις, αυξήσεων των εισφορών και των ορίων ηλικίας και να μη καταρρεύσει η κοινωνική ασφάλιση.\nΚαι όμως ούτε η σημερινή, ούτε η προηγούμενη κυβέρνηση καταπιάστηκαν με το θέμα αυτό. Η μεγάλη πλειοψηφία των κυβερνητικών στελεχών, πρώην και νυν, προτιμούν να «αντιπαρατίθενται» στα ΜΜΕ με σκοπό τη φθορά του κομματικού (ή και εσωκομματικού) αντιπάλου. Η εξεύρεση λύσης στα δικά μας προβλήματα έχει περάσει σε δεύτερη μοίρα. Τα παλιά κόμματα έχουν εκφυλιστεί σε ομάδες διεκδίκησης της εξουσίας και νομής της επ’ ωφελεία τους και όχι υπέρ του δημόσιου συμφέροντος. Έτσι άλλωστε έχει προκύψει η απαξίωση ιστορικών παρατάξεων, η φαλκίδευση της αντιπροσώπευσης, τελικά, η ανοιχτή αμφισβήτηση της δημοκρατίας.\nΗ αλήθεια είναι ότι με τα παλιά κόμματα δε γίνεται δουλειά. Αν λοιπόν δε θέλουμε να κυλήσουμε ακόμα πιο κάτω, ας τολμήσουμε. Όχι «τρίτο πόλο», μιας και πρώτος και δεύτερος, όπως τους χρειαζόμαστε, δεν υπάρχουν. Δεν έχουμε ανάγκη μια «σφήνα» ανάμεσα σε ΣΥΡΙΖΑ και ΝΔ, αλλά, επί τέλους, ένα πραγματικό, σύγχρονο κόμμα, πέρα και πάνω από αυτούς. Πραγματικό γιατί δεν θα έρχεται από το πουθενά. Και σύγχρονο γιατί θα ξέρει που πάμε. Με ρίζες ώστε να έχει κατεύθυνση και με ζωντανή συμμετοχή ώστε να είναι δημοκρατικό. Με εκκίνηση στις επόμενες εθνικές εκλογές!


Αρχική ΠΕΛΟΠΟΝΝΗΣΟΣ Γιορτάζουν την Παγκόσμια Ημέρα Αρχαιολογίας στην Κόρινθο\n6.Θα πραγματοποιηθεί κλήρωση για ένα Μουσειακό Αντίγραφο προσφορά του (Σ.Ε.Α.Κ.). Σκοπός της εκδήλωσης αυτής είναι η αναδείξει τις Πολιτιστικής Κληρονομίας τις Αρχαίας Κορίνθου του Αρχαιολογικού Χώρου και της Αγγειοπλαστικής & Ζωγραφικής Τέχνης.\nΟι επισκέπτες θα έχουν την δυνατότητα να δουν από τον Αγγειοπλάστη τα πρώτα στάδια για το πως φτιάνονται τα κεραμικά Αγγεία και πως οι Αγγειογράφοι τα διακοσμούν.\nΟι θέσεις περιορίζονται στις 120, απαραίτητο το Πιστοποιητικό εμβολιασμού ,το πιστοποιητικό νόσησης , η η βεβαίωση αρνητικού εργαστηριακού ελέγχου. Τέλος , Η εκδήλωση αυτή υποστηρίζεται από το Επιμελητήριο Κορινθίας\nΠροηγούμενο άρθροΛεωνίδιο: Σώος ο 30χρόνος που αγνούνταν σε ιχθυοκαλλιέργεια\nΕπόμενο άρθροΠάτρα: Επιτροπή Εργαζομένων καταγγελλει τον δήμαρχο Πελετίδη


Ο πασίγνωστος Αμερικανός τραγουδιστής, ράπερ και παραγωγός Post Malone, φωτογραφήθηκε για το εξώφυλλο του νέου τεύχους GQ Style και στη συνέντευξη αναφέρθηκε στα πάντα, από τη φωνή του, τα τατουάζ στο πρόσωπο έως τη μάχη του με την κατάθλιψη.\n«Δεν χρειάζεται να τραγουδάς καλά», εκτιμά ο 24χρονος ράπερ. «Απλά πρέπει να είσαι πραγματικός. Είναι σαν αυτό που είπε ο Ντέιβιντ Μπερν: “Όσο καλύτερα ακούγεστε, τόσο λιγότεροι άνθρωποι θα σας πιστέψουν”».\nΟ Post Malone είναι επίσης γνωστός για την εκκεντρική εμφάνισή του, η οποία ξεχωρίζει για τα τατουάζ στο πρόσωπό του.\n«Είμαι ένας άσχημος...», λέει. «Μπορεί να προέρχονται από ένα σημείο ανασφάλειας, επειδή δεν μου αρέσει το πώς φαίνομαι, έτσι θα βάλω κάτι ωραίο εκεί για να μπορώ να κοιτάω τον εαυτό μου και να λέω "φαίνεσαι ωραίος" και να έχω ένα ίχνος αυτοπεποίθησης όταν πρόκειται για την εμφάνισή μου».\nΟ ράπερ μιλά, επίσης, για τις προσπάθειές του να βρει τη δική του ταυτότητα ως καλλιτέχνης και για τις αντιδράσεις που προκάλεσε στη κοινότητα των μαύρων καλλιτεχνών.


Tρόποι για να βελτιώσουμε την επικοινωνία μας | Inspire your life\nPhoto from publicwords.com\nΟ Αμερικανός συγγραφέας αυτοβοήθειας Anthony Robbins έχει δηλώσει για την επικοινωνία πως “ ο τρόπος που επικοινωνούμε με τους άλλους είναι καθοριστικός για την ποιότητα της ζωής μας”.\nΗ επικοινωνία είναι το κύριο χαρακτηριστικό που μας διευκολύνει να αλληλοεπιδρούμε με τους υπόλοιπους ανθρώπους για να μπορέσουμε να τους μεταδώσουμε τις σκέψεις μας και τα συναισθήματά μας.\nΠολλές φορές όλοι έχουμε αντιμετωπίσει προβλήματα συνεννόησης που οφείλονται στην κακή επικοινωνία. Άλλες φορές δυσκολευόμαστε να μεταδόσουμε αυτό που ακριβώς έχουμε σκεφτεί, χρησιμοποιώντας λανθασμένα το λόγο, και άλλες φορές αντιμετωπίζουμε δυσκολία στην ερμηνεία των λεκτικών μηνυμάτων των συνομιλητών μας. Για να μπορέσουμε να κάνουμε αποτελεσματικότερη την επικοινωνία και για να έχουμε έναν ομαλό και εποικοδομητικό διάλογο απαιτείται πρώτον η κατανόηση εκείνων των λεκτικών μηνυμάτων που δυσχεραίνουν την ομαλή επικοινωνία και έπειτα η αντικατάσταση τους από σαφής λέξεις και εκφράσεις ώστε να μπορέσουμε να αποκομίσουμε τα επιθυμητά αποτελέσματα από έναν διάλογο.\nΜη αποτελεσματική επικοινωνία\nΈνας αναποτελεσματικός διάλογος χαρακτηρίζεται από εκφράσεις όπως «είσαι…», «χρειάζεται να κάνεις…..», « πρέπει να το κάνεις αυτό», «καλύτερα θα έπρεπε να γίνει έτσι». Οι παραπάνω εκφράσεις μπορούν να έχουν αρνητική επίδραση στον συνομιλητή (δέκτη του μηνύματος) διότι μπορεί να θεωρηθούν ως κριτική και ως επιβολή.\nΆλλες εκφράσεις που πρόκειται να χαλάσουν την επικοινωνία:\nΠρέπει να το κάνεις με τον σωστό τρόπο\nΠρέπει να το κάνεις τώρα\nΧρειάζεται να γίνει με αυτόν τον τρόπο\nΔώσε προσοχή σε αυτό που σου λέω\nΔεν προσπαθείς πολύ ώστε…\nΕπιπλέον υπάρχουν οικουμενικές εκφράσεις που έχουν ως σκοπό να επιπλήξουν τον χαρακτήρα και την συμπεριφορά άλλων ανθρώπων με αρνητικά αποτελέσματα ως προς τον δέκτη. Οι πιο συχνές εκφράσεις είναι «πάντα…», «πάλι…» «κάθε φορά», «όλοι…».\nΑυτές οι λέξεις συνδυάζονται με τις εκφράσεις:\nΠάντα αφήνεις το δωμάτιο σου βρώμικο\nΠοτέ δε βάζεις πίσω τα πράγματα από εκεί που τα πήρες\nΚάθε φορά ξεχνάς να το κάνεις\nΕίσαι τόσο ζηλιάρης\nΌλοι οι συμμαθητές σου τα καταφέρνουν εσύ όχι\nΟι παραπάνω διάλογοι είναι προβληματικοί καθώς δεν μπορούν να επιφέρουν έναν ομαλό διάλογο με πολλούς τρόπους. Υπάρχουν ελάχιστες πιθανότητες το άτομο να αλλάξει επειδή ειπώθηκαν οι παραπάνω εκφράσεις λέγοντας του απλώς και μόνο το ότι “αυτό που σου λέω εγώ είναι το σωστό, ενώ εσύ κάνεις λάθος” διότι θα αποθαρρύνει το άτομο να αλλάξει. Οι επιθετικές αυτές εκφράσεις μπορούν πάρα πολύ εύκολα να αμφισβητηθούν και να αντικρουστούν από το άλλο άτομο χωρίς να υπάρξει κανένα θετικό αποτέλεσμα στο τέλος. Για παράδειγμα εάν σας επιπλήξουν λέγοντας “ποτέ δεν έχεις καθαρίσει το σπίτι” θα μπορούσατε να απαντήσετε πως “αυτό δεν είναι αλήθεια, έχω καθαρίσει μια φορά τον περασμένο χρόνο”.\nΒέβαια ο σκοπός στην επικοινωνία είναι το άτομο να μπορέσει να κατανοήσει την συμπεριφορά του συνομιλητή και να δώσει την απαραίτητη βάση στο θέμα συζήτησης. Παρακάτω θα αναφέρω συγκριτικά εκφράσεις αποτελεσματικές και μη αποτελεσματικές ώστε να γίνει περισσότερο κατανοτός ο τρόπος που μπορούμε να αναφέρουμε το ίδιο πράγμα με εντελώς διαφορετικό τρόπο και χωρίς να μειώσουμε τον συνομιλητή μας.\nΑναποτελεσματική επικοινωνία: Είσαι ανίκανος/η.\nΑποτελεσματική επικοινωνία:Είσαι ένα πανέξυπνο άτομο και αυτό που έκανες εχθές δεν ήταν τόσο έξυπνο.\nΑναποτελεσματική επικοινωνία: Ποτέ δε καθαρίζεις το σπίτι είσαι τεμπέλης.\nΑποτελεσματική επικοινωνία: Πρόσεξα πως δεν έχεις καθαρίσει το σπίτι σου αυτήν την εβδομάδα.\nΑναποτελεσματική επικοινωνία: Είσαι ένας/μια πολύ κακός/η μαθητής/τρια.\nΑποτελεσματική επικοινωνία: Μπορείς να τα καταφέρεις καλύτερα στο μάθημα γιατί πρόσεξα πως έχεις πάρει χαμηλό βαθμό στο τελευταίο διαγώνισμα.\nΕίναι σημαντικό να θέσουμε ως στόχο την βελτίωση του τρόπου που μεταφέρουμε τις σκέψεις μας και τις επιθυμίες μας στα άλλα άτομα. Μια αναποτελεσματική επικοινωνία μπορεί να επιφέρει συγκρούσεις μέχρι και καταστροφή φιλικών και ερωτικών σχέσεων και γι’ αυτό το ιδανικό θα ήταν να διατηρήσουμε υγιείς κοινωνικές σχέσεις τόσο στη δουλειά όσο και στην προσωπική μας ζωή.


Βίλα Ιόλα: Ή τώρα ή ποτέ | Η ΚΑΘΗΜΕΡΙΝΗ\nΒίλα Ιόλα: Ή τώρα ή ποτέ\nΟ Αλέξανδρος Ιόλας ποζάρει στην οικία του τον Ιανουάριο του 1983. © ARNOLD NEWMAN / GETTY IMAGES / IDEAL IMAGE\nΤο δωμάτιο στο οποίο ποζάρει ο Ιόλας στην προηγούμενη εικόνα, όταν ήταν διακοσμημένο με διαφορετικό τρόπο. Η φωτογραφία είναι από το αρχείο της ανιψιάς του.\nΜαυρόασπρη φωτογραφία από το αρχείο της Ελένης Κουτσούδη-Ιόλα, ευγενική παραχώρηση της ανιψιάς του γκαλερίστα. Δείχνει την αυλή του σπιτιού πριν από δεκαετίες με έργα του Τάκι.\nΓκράφιτι καλύπτουν όλη την εσωτερική και εξωτερική επιφάνεια του σπιτιού. © Ορέστης Σεφέρογλου\nΟ δήμαρχος Αγίας Παρασκευής, Γ. Σταθόπουλος, δείχνει μια μαρμάρινη επιφάνεια που έχει καθαριστεί. © Ορέστης Σεφέρογλου\n03.07.2018 • 20:23\n«Κλακ» έκανε το λουκέτο. Μια φτηνή σιδερένια πόρτα έτριξε προς το απόλυτο σκoτάδι. Και αμέσως μια αχτίδα ήλιου φώτισε απότομα το εσωτερικό του σπιτιού. Πρώτος μπήκε ο δήμαρχος της Αγίας Παρασκευής, Γιάννης Σταθόπουλος, περισσότερο εξοικειωμένος με τον χώρο. Μετά πέρασα το κατώφλι εγώ και τελευταίος ο φωτογράφος του περιοδικού. «Ηλεκτρικό δεν έχει, χρησιμοποιήστε τα κινητά σας για φακούς. Και προσέξτε πού πατάτε, μην πέσετε. Υπάρχουν εμπόδια στο πάτωμα. Έχουμε στείλει συνεργείο για καθαριότητα, αλλά και πάλι…» είπε ο δήμαρχος. Μαιευτήρας στο επάγγελμα, θέλει να αλλάξει τη μοίρα της κακοποιημένης κατοικίας του Αλέξανδρου Ιόλα, που ο δήμος του αγόρασε από τον τελευταίο ιδιοκτήτη της το 2017, για να την κάνει χώρο πολιτισμού. Τώρα έχει την ευκαιρία να το καταφέρει, καθώς πριν από λίγες ημέρες ανακοινώθηκε ότι το κτίριο είναι ένα από τα δώδεκα που θα χρηματοδοτηθούν με 25 εκατ. ευρώ από το ΕΣΠΑ.\nΠέρασαν 31 ολόκληρα χρόνια από τότε που πέθανε ο Ιόλας και, παρότι μεσεγγυούχος της περιουσίας του ορίστηκε ο τότε πρόεδρος του Δικηγορικού Συλλόγου, Φώτης Κουβέλης, δεν έγιναν πολλά για να προστατευτεί ούτε το σπίτι ούτε το πολύτιμό του περιεχόμενο. Μέσα στα δέκα χρόνια που ακολούθησαν τον θάνατό του, έγιναν δώδεκα κλοπές και πλήθος βανδαλισμών. Το 2000 ο κατασκευαστής Γεωργίου το αγόρασε από τους κληρονόμους του Ιόλα, με σκοπό να το αξιοποιήσει και να σηκώσει κι άλλα κτίσματα μέσα στο οικόπεδο. Όμως, η ανακήρυξη ολόκληρου του οικοπέδου των 6,5 στρεμμάτων σε χώρο πολιτισμού από την πολιτεία (η βίλα είχε ήδη κριθεί διατηρητέα από το 1998) ματαίωσε τα σχέδιά του. Οι λεηλασίες συνεχίστηκαν αμείωτες. Το 2017 ο Δήμος Αγίας Παρασκευής πήρε τελικά, με διευρυμένη πλειοψηφία, την απόφαση να το αγοράσει. Το αντίτιμο ήταν 3.000.000 ευρώ, καταβλητέο σε δόσεις. Οι εργασίες δεν έχουν ακόμη αρχίσει. «Δείτε τι κάναμε εδώ», λέει ο Γιάννης Σταθόπουλος. «Καθαρίσαμε δοκιμαστικά μια μικρή μαρμάρινη επιφάνεια για να δούμε εάν μπορούν να βγουν τα γκράφιτι».\nΗ κατοικία αναπτύσσεται σε τρία επίπεδα: ισόγειο, πρώτος όροφος, υπόγεια. Έχει συνολική έκταση 1.751 τ.μ. και διαμορφώθηκε έτσι έπειτα από επτά αρχιτεκτονικές επεκτάσεις, μεταξύ του 1951 και του 1974, με υπογραφές πέντε διαφορετικών πολιτικών μηχανικών. Μέχρι σήμερα είχαν επικρατήσει διάφοροι μύθοι, ότι λ.χ. τη σχεδίασε ο Δημήτρης Πικιώνης. Η αλήθεια είναι πολύ διαφορετική, όπως αποδεικνύει η σοβαρή έρευνα που έκαναν ο αρχιτέκτων Μανώλης Οικονόμου και ο σκηνοθέτης Θάνος Αγγέλης για το πολύ ενδιαφέρον ντοκιμαντέρ τους «Βίλα Ιόλα», που προβλήθηκε πέρυσι στην πρεσβεία της Κύπρου και στην Ταινιοθήκη, και φέτος στο Μουσείο Μπενάκη.\nΠερπατούσαμε με τον δήμαρχο στα τυφλά, σαν να ήμαστε μέσα σε σκοτεινό δαίδαλο: όλες οι πόρτες και τα παράθυρα έχουν σφραγιστεί εντελώς· το ένα δωμάτιο μετά το άλλο, σαν μαύρο τούνελ. Οι δέσμες φωτός από τα κινητά έπεφταν πάνω στην απέραντη ασχήμια του βανδαλισμού. Η ατμόσφαιρα ήταν τόσο δυσάρεστη, που έπειτα από λίγο ένιωθε κανείς την ανάγκη να βγει έξω, να πάρει μια ανάσα. «Πάμε επάνω στην ταράτσα», είπε ο δήμαρχος. «Θα κάτσουμε να κάνουμε εκεί τη συζήτηση. Είναι πιο ευχάριστα». Δίκιο είχε, άλλος κόσμος.\nΈνα μαρμάρινο τραπέζι, που κάποτε υποδεχόταν υψηλούς προσκεκλημένους, όταν ο γκαλερίστας ήταν εν ζωή. © ARNOLD NEWMAN / GETTY IMAGES / IDEAL IMAGE\nΑυτή είναι η πρώτη εικόνα που αντικρίσαμε μόλις ο δήμαρχος άνοιξε τη σιδερένια πόρτα προς το εσωτερικό του σπιτιού, είναι το ίδιο δωμάτιο με αυτό που βλέπετε στην παραπάνω φωτογραφία. © Ορέστης Σεφέρογλου\nΤην ώρα που ανεβαίναμε τα σκαλιά, μου ερχόταν στο μυαλό η ιστορία του σπιτιού. Ξεκινά το 1949-50, όταν η αιγυπτιώτικη οικογένεια του Αλέξανδρου Ιόλα, κατά κόσμον Κωνσταντίνου Κουτσούδη, ήρθε στην Αθήνα από την Αλεξάνδρεια. Ο Νάσερ δεν είχε καταλάβει ακόμη την εξουσία, όμως πύκνωναν οι ενδείξεις ότι κάτι θα άλλαζε στο πολιτικό σκηνικό της χώρας. Οι πιο προνοητικοί από τους Έλληνες που ζούσαν εκεί -ελάχιστοι, είναι η αλήθεια- αποφάσισαν να φύγουν.\nΌταν ο Αλέξανδρος Ιόλας έγινε έμπορος τέχνης, η πρώτη του δουλειά ήταν στη Νέα Υόρκη, ως καλλιτεχνικός διευθυντής της Hugo Gallery. Εκείνος πρέπει να έδωσε τα χρήματα για να αγοραστεί για την οικογένειά του αυτό το τεράστιο οικόπεδο 40 στρεμμάτων στην περιοχή Κοντόπευκο (τότε λεγόταν Παράδεισος), εντελώς εξοχική ερημιά στο τέλος του 1949. Σε ένα τμήμα της έκτασης χτίστηκε ένα μικρό σπίτι, όπου εγκαταστάθηκε ο αδελφός του Δημήτρης Κουτσούδης με τη σύζυγό του και αργότερα τη μικρή του κόρη, Λένα.\nΑπέναντι από το σπιτάκι χτίστηκε ο αρχικός πυρήνας της σημερινής βίλας, με πρώτη οικοδομική άδεια το 1950. Εκεί ζούσε ο πατέρας του Ιόλα, Ανδρέας, και η μητέρα του Περσεφόνη, που πέθανε λίγο μετά τη μετοίκηση από την Αίγυπτο. Ο Αλέξανδρος είχε το δικό του δωμάτιο για τα διαστήματα που ερχόταν στην Ελλάδα. Με τον ξαφνικό θάνατο και της συζύγου του Δημήτρη από τροχαίο, ο αδελφός και η ανιψιά του θα εγκατασταθούν στο ίδιο οίκημα, που πλέον στεγάζει όλα τα μέλη της οικογένειας που ζουν στην Αθήνα.\nΣταδιακά, ανάλογα με τις ανάγκες της οικογένειας και τις ανάγκες του ίδιου του Ιόλα, το σπίτι αλλάζει συνεχώς μορφή. Επεκτείνεται με προσθήκες στο ισόγειο, με την προσθήκη του πρώτου ορόφου, και συνεχείς αναδιαρρυθμίσεις εσωτερικών χώρων, με αποτέλεσμα το οίκημα να μην έχει κάποια ιδιαίτερη αρχιτεκτονική φυσιογνωμία, αφού μεγάλωνε σαν ένας ζωντανός οργανισμός. Στους χώρους του υπάρχουν έργα τέχνης, αρχαία αντικείμενα που ο Ιόλας έχει επαναπατρίσει με τη νόμιμη άδεια συλλέκτη που είχε, καθώς και σπάνια έπιπλα. Οι Έλληνες, που δεν είχαν ξαναδεί αιγυπτιακά αγάλματα δίπλα σε έργα του Πικάσο και του Μαξ Ερνστ ή αρχαίες ταναγραίες μαζί με τον καναπέ του Προυστ, εντυπωσιάζονται. Χάρη στην έντονη κοινωνικότητα του Αλεξανδρινού, κόσμος και κοσμάκης περνά από τις δεξιώσεις του στη βίλα.\nΣτα μέσα της δεκαετίας του 1970, η βίλα γίνεται, από οικογενειακό σπίτι, αποκλειστική κατοικία του Ιόλα: οι γονείς και ο αδελφός του έχουν φύγει από τη ζωή και η ανιψιά του λείπει στο εξωτερικό για σπουδές. Σε αυτή την τελευταία φάση, η βίλα μετατρέπεται ουσιαστικά σε μια προσωπική πινακοθήκη του Ιόλα, που είχε στο μεταξύ πάρει την απόφαση να εγκατασταθεί μόνιμα στην Αθήνα και να κλείσει τις γκαλερί του στο εξωτερικό. Το οίκημα μοιάζει περισσότερο με εκθεσιακό χώρο· ο πρώτος όροφος, μάλιστα, καθώς και άλλοι χώροι επανασχεδιάζονται για να υποδεχτούν συγκεκριμένα έργα. Αλλαγές ωστόσο είχαν γίνει και στο οικόπεδο: ένα τμήμα είχε δωρηθεί από τον Ιόλα στον Δήμο Αγίας Παρασκευής για να γίνει πλατεία με γλυπτά και σε άλλο τμήμα είχαν χτίσει σπίτια οι δύο αδελφές του, Νίκη Στάιφελ και Ηρώ Ξενάκη. Τέλος, ο έμπορος τέχνης είχε δώσει ένα τμήμα στον καλλιτέχνη Παύλο για να χτίσει και αυτός τη δική του κατοικία. Από τα 40 στρέμματα είχαν μείνει στη βίλα μόνο εξίμισι.\n«Θα το αποπληρώσουμε μέσα σε έξι χρόνια, με χρήματα από ίδιους πόρους του δήμου», μου λέει ο δήμαρχος. «Βασιζόμαστε όμως και σε πόρους που μόλις εξασφαλίσαμε από το ΕΣΠΑ με προϋπολογισμό 2,5 εκατ. ευρώ. Θέλουμε να φτιάξουμε ένα ίδρυμα-μουσείο-πολιτιστικό χώρο αντάξιο της φήμης του Ιόλα», προσθέτει ο Γιάννης Σταθόπουλος. Μου εκμυστηρεύεται ότι υπάρχει μια σκέψη να γίνει στη βίλα έκθεση σε συνεργασία με το Ίδρυμα Ντε Κίρικο, με έργα του Ιταλού καλλιτέχνη, καθώς και άλλων καλλιτεχνών που εκπροσωπούσε ο Ιόλας. Δεν χρειάζεται να έχουν αφαιρεθεί τα γκράφιτι, «αρκεί να έχει καθαριστεί το εσωτερικό, να έχει ηλεκτροδοτηθεί και να έχει προφανώς φύλαξη. Θα υπάρξει πάντως μια ειδική καλλιτεχνική επιτροπή, στην οποία θα συμμετάσχει και ο πρύτανης της ΑΣΚΤ και άλλοι ειδικοί ώστε να αποφασίζονται το πρόγραμμα και οι δράσεις. Βέβαια, θα γίνει και διαγωνισμός για τη μελέτη και την υλοποίηση του έργου».\nΈπειτα από μία ώρα, ξανακούστηκε το «κλακ» του λουκέτου και αφήσαμε πίσω μας τη βίλα. Αναρωτήθηκα μέσα μου πώς θα έμοιαζε αυτό το σπίτι στην πλήρη του δόξα, γεμάτο έργα, γεμάτο από την προσωπικότητα του Αλεξανδρινού συλλέκτη. Είμαστε υποχρεωμένοι να προσβλέπουμε στην «επόμενη μέρα» χωρίς όλα αυτά. ■\nΜαρίζα Κωχ: «Ένα παιδί του πολέμου είμαι κι εγώ»


Καροτέλαιο - 100ml | Bee Factor Natural Cosmetics\nΑρχική / Shop / Φυτικά Έλαια / Καροτέλαιο – 100ml\nΚαροτέλαιο - 100ml ποσότητα\nΤο καροτέλαιο είναι πλούσιο σε Α-Καροτένιο, Β-Καροτένιο και Γ- Καροτένιο τα οποία και του χαρίζουν ένα εξαιρετικό πορτοκαλί χρώμα.\nΤα καροτενοειδή προλαμβάνουν αποτελεσματικά και ελέγχουν την παραγωγή ελεύθερων ριζών. ως εκ τούτου το καροτέλαιο είναι εξαιρετικά αντιοξειδωτικό, αποτρέπει το οξειδωτικό στρες και επιβραδύνει τη διαδικασία γήρανσης του δέρματος.\nΓια γενική φροντίδα του δέρματος και των μαλλιών.\nΓια ευαίσθητο / ξηρό δέρμα.\nΓια αφυδατωμένο τριχωτό της κεφαλής\nΓια προϊόντα κατά της γήρανσης.\nΓια προϊόντα φροντίδας κατά την έκθεση στον ήλιο\nΓια την ενίσχυση του μαυρίσματος.\nINCI: Carotenoids and Helianthus Annuus Seed Oil and Tocopherol and Ascorbyl Palmitate\nΚωδικός προϊόντος: 04898 Κατηγορία: Φυτικά Έλαια Ετικέτες: Summer Essentials, Γρήγορο Μαύρισμα\nΤο καροτέλαιο πρόκειται για μίγμα καροτενοειδών και βιταμίνης C σε αμυγδαλέλαιο. Είναι πλούσιο σε β-καροτένιο, α-καροτένιο και γ- καροτένιο τα οποία του χαρίζουν ένα εξαιρετικό πορτοκαλί χρώμα.\nΕπιπλέον, περιέχει φαινολικά οξέα, βιταμίνη C και συνδυασμός βιταμινών Β που ενισχύουν την ενυδάτωση του δέρματος και προσφέρουν ευεργετικά οφέλη.\nΣυνιστάται για γενική φροντίδα του δέρματος και των μαλλιών, για ευαίσθητο / ξηρό δέρμα, για αφυδατωμένο τριχωτό της κεφαλής, προϊόντα κατά της γήρανσης, προϊόντα φροντίδας κατά την έκθεση στον ήλιο (για την ενίσχυση του μαυρίσματος).\nCarotenoids and Helianthus Annuus Seed Oil and Tocopherol and Ascorbyl Palmitate\n2 κριτικές για Καροτέλαιο – 100ml\nninakost (υπεύθυνος καταστήματος) – 18 Οκτωβρίου, 2021\nΤο καλοκαίρι το χρημοποιούσα μαζί με το λάδι μαυρίσματος για πιο έντονο αποτέλεσμα αλλά όταν είδα πόσο περιποιείται το δέρμα μου και πόσο απαλό το αφήνει δεν σταματάω να το χρησιμοποιώ ούτε το χειμώνα!\nΚΑΤΕΡΙΝΑ (επιβεβαιωμένος ιδιοκτήτης) – 28 Ιουνίου, 2022


01/12/2020, 17:43 8\nΠολύ λεξ ακούγανε\nΗ μισή αστυνομική διεύθυνση καταδίωκε δύο άτομα, οι δράστες πηγαινοέρχονταν ανενόχλητοι Βόλα-Λάρισα και δεν κατάφεραν να τους πιάσουν ούτε μετά το τυχαίο ατύχημα που είχανε, παρά μόνον τον έναν. Αυτό είναι ο ορισμός μιας μισοαποτυχημένης αστυνομικής επιχείρησης, δεν είναι επιτυχία, τι συγχαίρει ο άλλος;; Ό,τι να'ναι..\nΕίπαμε, το τσίπουρο με μεζεδάκι. Όχι σκέτο. Και υπεύθυνα.\nΗ γέφυρα έπεσε από τις 18 Σεπτέμβρη... Πως δεν βγήκαν να πούνε... "το ξέραμε οτι αυτός ο δρόμος θα χρησιμοποιηθεί από ληστές, για αυτό και δεν την φτιάξαμε ακόμα!";!\nΑπορώ με τα συγχαρητήρια αν δεν τραυματιζόταν ο ένας δεν θα έπιαναν κανένα...Τι απόσταση είχαν από τους δράστες οι αστυνομικοί κατά τη διάρκεια της καταδίωξης που παρ'ότι έπεσαν από κομμένη γέφυρα και παρά το "σοκ" τους κατάφερε ο ένας να ξεφύγει;...\nΜην την πας τώρα εκεί την κουβέντα\nΗ μόνη τιμωρία θα ΄ναι, τα 300€ πρόστιμο.\nΚαι τι ήταν? "Ομογενείς" από την πρώην Σοβιετική Ένωση ή "Βορειοηπειρώτες" από το Ελμπασάν?\nμασκα φοραγαν;;;;; κραταγαν τις αποστασεις;;;;